Tulang Paranduhur – Amani Partogi\nPosted on 30 Juli, 2010 by Hendry Lumban Gaol\nMarragam do hagiot ni jolma di portibi on. Adong do na lomo rohana makkail, lao do on manang na tudia asal ma diboto adong pakkailan na une. Adong muse na giot maredde. Tikkos manang naso tikkos ende, not na suarana, alai ala giot ni roha sai di jugulhon. Anggo amanJamordong asing do hagiotna, ima maranduhur. Tarbarita do bayon tu desa na ualu ima paranduhur. Sude do luat diardapi ibana holan lao maranduhur. Boi do bayon manggogop sadari manipat dang humusor di rabbai holan alani anduhur. Boi dipasuman sappulupitu masam suara ni anduhur. So mangan manang so mangula pe taho holan alani pabege-bege soaran ni anduhur. Ai gok anduhur sijabuna.\nDisada tikki, mangoli ma berena. Ibana ma sijalo tintin marakkup. Dua minggu andorang somata ni ulaon, nga mangarade ibana. Dijou dongan tubuna, asa ria uduran nasida horong ni tulang. Dituhor ulos na uli sigajjang rabbu jala diparade dekke siboanon tu pesta i. Diboto ibana, ikkon ibana do innon pasahat ulos, ima ulos ni Tulang. Akkup ni i, di apil-apil ibana uppasana. Disukkun akka hobbar jabuna, ai aha do uppasa nasomal sian tulang.\n“Uppasa sitolu-tulo ima baen lae, nasomal ima, dang pola ikkon godang hata uppasa, ai so i na rumikkot, hata pasu-pasu, hata gabe-gabe tu bere i do” ninna amaniBasiha, donganna saparmeaman-saparkatuan. Ai hatiha mar jokker karo do ibana manukkun amaniBasiha.\n“Eme sitabba tua, parlinggoman ni siborok…” ninna ibana, dipahulahulakkon hata uppasa on, asa unang sala. Dungi sada nai muse, molo tu ibotona innon dohononna ma “Addor hadukka”. Ido na somal didokkon halak. Ia so si molo tu bere na i annon uppasa “pinattikkon hujur di topi ni tapian…”, bohama akka uppasa gabe-gabe, asa gabe sude parniulaan ni tangan ni berenai, dituppak amanta namartua Debata.\nDungi uppasa panutup hira hira “Sahat-sahat ni solu…”. Geok do sipata. So ditanda jolma be solu, addor hadukka songon dia rumangna, si borok boha rupana, Hujur pakkeon tudia, alai sai dipaddok di uppasa.\nSongoni do huroa rumang ni ulaon ni halak batak on. Parjolo ro tulang jala ikkon disi, alai ikkon nasida uppudi mulak, manipat satonga ari holan na mamereng-mereng ulaon ido nasida. Ima bagian ni tulang, molo di pesta adat batak. Andorang so marsipanganon dijouhon ma asa ro horong ni tulang tu bagas. Dungi ditomu-tomu hasuhuton ma uduran ni tulang on marhite tortor nang uning-uningan. Alai, olo ikkon jam lima potang ari pe asa tu horong ni tulang ulaon, ima ulaon mangulosi.\nTep ma dah!. Dung sidung rupani di tomu-tomu hasuhuton bolon uduran ni hula-hulana be diuduti ma makkatai, dungi marsipanganon ma.\nSipata, geok do pakkilalaan. Ro ma nian pande hata on, didok ma “Nga rade hamu rajanami, raja ni hulahula nami” asa mulaan namai nama pakkataion on dohot raja ni pamoruon nami” ninna parsinabul ni paranak. Huhut dijouhon ma sada-sada horong ni hula-hula na roi. “Dipudi hamu rajanami sipaimaon, dijolo sieahan, alani i tutur-tuturi hamu hami pamoruon muna di ulaon on, alai..” Oma na geok i “Alai, holan panuturion ma sian hamu”. Boasa pola nian adong hata alai?. Ai da sude do nadisi i siboto parhundul na be?. So pola didok pe hata alai, nga diboto uduran ni hula-hula i aha siulaonna. Ima di huta na ribur on raja parsinabul makkatai.\nSomal do rupani di isappon akka parisap ma sigaretna nanggo pala sapangisapan. Mijur ma tu duru amanJamordong, mardomu ma alani mohop ni ari, hodohan muse. Dipahundul ibana ma di batang ni hau di alaman i, dungi dibukka jasna. Ia jas on, sangajo do dipatompohon. Ai holan alani ulaon on pamasu-masuon ni berena, si Pereddi do.\nNaso panagamanna, adong ma manetek tu simanjujungna. Hape napu manang kotoran ni pidong. Anduhur. Dinoto ibana do attong, napu ni aha na hona tu simanjujungna i. Bah!, Anduhur do tutu, dang sala be sian uap ni napu na on. Ninna ibana huhut dianggo. Sahit bolon ni amanJaomordong ima maranduhur.\nDipanotnoti ibana ma doppak gijjang, didia hasonggopan ni anduhur on. Makkuling muse ma anduhur on. Longan situtu ibana mambege haulion soara ni anduhur on, mansai tabo. “Anduhur nise do naeng on” ninna ibana. Dang sadia leleng habang ma anduhur on tu hau na asing, na jonok tusi. Didapothon amanJamordong tu parsonggopan ni anduhur on. “Leleng nai tikki asa mangulosi” ninna ibana uhut di bereng jom na.\nSongonima torus, nga opat hali habang anduhur on. Alani ni kojina rupani namaranduhur, di ihuthon amanJamordong.\nRa, ido alana asa adong hata na mandok “Lomuk-lomuk darapati” ninna,–dongan sabutuha ni darapati do anduhur–, toho do i. Ia naeng di takkup ibana, dang olo, habang tu hau na asing, alai dang dao. Dungi dijonohi muse, habang tu hau na sada. “Ikkon hutakkup” ninna amanJamordong dibagas rohana. Ganup songgop anduhur on, dijakkit ibana hau i, dungi, dukkon di gijjang diullushon ibana tanganna pasuman-suman soara ni anduhur, asa so anduhur i. Dijururhon tanganna muse, habang anduhur itu hau nasadan nai.\nDang diboto ibana nga tung dao habang anduhur on sian inganan parpestaan i. Jala nga botari, lalap alani anduhur on.\nDipudina, galaput horong ni tulang. Sude dior-dior, dang di ida amanJaholong–dongan tubu na, ima apala tinodohonna sian amangudana- dang disi be amanJamordong. Sukkun-sukkun nasida, atik adong mamereng. Dipaima dang marnamullop. Adong ma mandok, di ida ninna mangalele anduhur. Nga suda halak!.\nDung jam lima, dapot ma partikkian mangulosi nama tulang ni pangoli. Anggo naiJamorodong pe nga marhaliotong mangalului tu duruan. “Lioat i, sumalim i, sai holan anduhuri, sai holan anduhur i. Pailahon, ikkon huputas pidong nai di jabu” ninna marbete-bete.\nDisuarahon parsinabul ma asa mangarade tulang lao mangulosi. Hehe ma amanJaholong diboan uduranna. Huroa, ala na poso dope ibana, jala hurang diantusi na mandok hata, ba, bolak-bolak bohina. Marsituganan ma ibana dohot piga-piga halak dongan tubuna na asing.”Ho ma mandok hata, bah appara, ai dang niattusan ulaon songon on” ninna ibana huhut naeng mijur tu pudi.\n“Dia do muse, anggo adong dope ho abang, datung tor tu hami dah, na mangihuthon hamuna do hami, paribur-ribuhon” ninna amaniJapadot, tong paula-ula misir nanget tu pudi.\n“Ido, pas do i amanguda, ikkon ho dope na tumikkos” ninna sahalak nai huhut diittopi sigaretna, huhut dipareade ulos si ulossononna.\n“Huhusippon pe nanget-nanget sian pudi annon, huajari pe ho maruppasa, dipudim pe au” ninna amanTogu.\nUjungna, disukka-sukka amanJaholong ma na mandok hata on. Tep ma mandokhata.\n“Imadah tutu ito, dohot ho laekku, marlas ni roha hita sadarion di ari pamasu-masuon ni bere nami si Pereddi, sai hatop gabe ma bere on, maranak sappulu pitu marboru sappulu onom, dongan muna muse saur matua. Songon hata ni uppasa ma tutu ito, lae, –addor hadukka ma ninna togu-togu ni lobbu, peppeng matua hamu manogu-nogu lobbu” ninna ibana, huhut diapusi hodokna. Martitir. Mekkel halak umbegesa.\n“Nga sala i uppasa mi abang, manogu-nogu pahoppu do” ninna amaniJapadot marhusip. Humalaput ma ibana patikkoshon. Alai anggo jolma bolak nga mekkel.\nDiuduti ibana muse mandok hata i. Saonari tu berena si Perddi nama.\n“Nian, dang au hian mandok hata bere, tulang mu amanJamordong do, alai ala dang dison tulangmu gabe au ma, sarupa na dos do hami. Oppe dah tu ho bere, nang borukku, sai ripe na gabe hamu dipasu-pasu Tuhanta. Sai dapotan parsaulian hamuna ateh. Naparpudi sahalai, hata ni uppasa –turtur ma ninna anduhur, tio ma ninna lote, nga lao tulangmu amanJamordong maranduhur, disi nami appe sore-, songoni ma” ninna ibana, huhut diuloshon hatop ulos ni tulang i. Dang nanggo adong hata ni ulos i. Tippas!! alani anduhur.\n4 thoughts on “Tulang Paranduhur”\n26 Agustus, 2010 pukul 12:16 pm\t Balas\nAi laos mulak nama manJamordong jabun , ai dirippu Anduhurna na maluai\nholan namangelak mandok hata doi ; gabe dialapi anduhurnai ibana\n27 Agustus, 2010 pukul 9:21 am\t Balas\nimadah lae, songoni do molo nga koji. Hea do hamu maranduhur?, ulaon ni na sabar roha do on. Ikkon boi monggop onom jom dang bergerak holan mamereng anduhur on…\n28 Agustus, 2010 pukul 9:40 am\t Balas\n…disi namai sampe sore…ha ha ha Tippas!!! Ngahera naloahon au manjaha on bah, margak sahalakku dibereng dongan sakantor baeah… pajaha-jaha baritamon! Tippas!!!\n30 Agustus, 2010 pukul 9:18 am\t Balas\nheheheh alani sogo ni rohana namai tulang, nga lao aman jamordong maranduhur, ai rumikkot nama hape anduhur i sian berena..hahahha..


ANAK TUBU BORU SORANG 10 – TanoBatak\nULOS, PARULOSAN, DOHOT RUHUTNA\nAdong do hea palolo rapot di sada luat taringot tu ulos, didok goarna “Seminar Sehari Ulos Batak”. Adong ma sahalak sian napungu i mandok, ia mula ni hata ulos i ninna, ala ngalian do nauju i angka jolma, diuloshon ma, ninna oooo……! Laass. I ma didok mula ni ulos.\nNabinoto, molo laho modom nasida manang ngalian, gobar do dipangke nasida. Angka natua-tua didok marsigudal bolon, sitagundalna. Andorang so godang dope masuk abit sian tano sileban, nunga martonun abit nasida. Ima nanidokna “haen” Marragam do dibahen ragina (corak). Ragi mangiring, bolean, sitolu tuho, dohot angka na asing. Ditonun nasida pe i, molo gabe pahean siganup-ari do (haen), ndang marsisi, ndang marsirat, ndang majungkit, ndang dihotang-hotangi, jala ndang marrambu, ima asing ni haen dohot ulos.\nNamasa sinuaeng on, nunga mansai torop mangalehon ulos dohot mangulosi di angka siulaon. Alai laos so binoto do ulos aha goarna. Poda ni natua-tua mandok, ndang talup ulosan natumimbo sian namangulosi. Ai didok nasida haru manuk, inana do mangulosi anakna. Molo tung lehonon pe ulos tu angka raja pargomgom, ndang mangulosi goarna. Jala pasahathon pe ndang jadi hopolhonon. Sampe-sampe do sipasahaton tu nasida, ruhutna lompiton do ulos i ganjang tu sabola duru sisina. Ampehon ma tu abara ni nasida.\nBoi do bahenon sabe-sabena dohot tali-talina. Laos dipasahat ma tungkotna. Songon i do didok natua-tua molo pasahat adat pahean ni raja. Molo tung lehonon ma namargoar ulos tu dongan (cendramata), lompit do i pasahaton. Jala hatahonon do i di loloan, ala aha umbahen dipatupa i.\nIa mandar hela nabinoto, dung pe hira-hira di taon 1980-an asa masa di Toba. Jala naginuruhon sian angka natua-tua, na ro do i sian Sipirok tu Silindung. Molo di Tapanuli Selatan digoari do i mandar sembahyang. Laho mangalehon i pe on do didok: “Rajin ma hamu marsembahyang.” Alai ala hea muli boru ni Sipirok tu Silindung gabe dang mandar sembahyang be didok, didok ma mandar i pangkeon tu paradatan, ai ndang maragama islam helana i.\nBangko di halak hita naparpudi on, sai maringkat-ingkat do na di jolo, mangihut-ihut na di pudi, gabe sange ma dohot di Toba mangalehon mandar hela. Alai angka panjaha nahinormatan, hea do di Toba nang nuaeng on mandar dipangke laho masisisean di lobuan manang antaran na bidang? Molo niida sai ulos do dipangke molo ibana raja panise. Tung pe so diboan hinan ulosna maradu dipinjam do asa marulos. Sian i tarida dang marlapatan mandar paheon di loloan. Alai molo laho marhuta sada sai diboan do mandar atik tung beha dang sai adong dapotna gobar di parhutasadaanna i. Alai laos i ma gabe dihasomalhon nang tu paradatan.\nJadi nunga godang nuaeng on holan ala na tarsosak, gabe i ma dipartangkanghon. Hape nunga gabe lipe sian ruhut ni siulaon dohot di hatongamonna. Laos barani do panurat manghatindanghon na so dung hea dope adong mangalehon mandar hela di Toba Holbung di toru ni taon 1980-an. Alana mansai godang do ulos di Toba Holbung.\nSomalna, holan parhobas juhut do mamangke mandar asa sigap idaon manghobasi atik tung naung maribak salaoarna.\na.\tUlos tapoltua\nb.\tUlos panghopol\nc.\tUlos sampetua\nd.\tUlos sampuborna\ne.\tUlos sabinmaligas\nf.\tUlos hembangtua\ng.\tUlos nasoraburuk\n1.\tULOS TAPOLTUA\nDung sorang dakdanak dipasahat ompungna manang tulangna do ulos di tingki mangharoani manang martutuaek. I ma nanidokna sinuaeng on ulos parompa, ulos tapoltua do digoari angka ompu naparjolo. Tapol-tapol ni anak nabisuk, tapol-tapol ni boru namarroha.\n2.\tULOS PANGHOPOL\n3.\tULOS SAMPETUA\nIma ulos di tingki ulaon parunjuhon dipasahat natoras pangintubu tu boruna dohot tu helana patandahon naung hot helana i (sah) marsaripe. Molo pinadomu tu namasa saonari on didok ma i tarsongon �akte perkawinan� mangihuthon adat Batak. Ido umbahen didok natua-tua, napinadomu ni ulos ndang jadi sirangon ni ulos.\n4.\tULOS SAMPUBORNA\n5.\tULOS SABINMALIGAS\n6.\tULOS HEMBANGTUA\nIma ulos sian tulang ni namuli, patandahon roha napantis do tulang i mangalehon pasupasu tu berena asa siripe gabe, siripe horas namanjalosa. I do umbahen sai umpudi tulang pasahathon ulosna, asa tulang i do pahembanghon pasupasuan (penutup)\n7.\tULOS NASORABURUK\nUlos nasoraburuk do digoari pauseang. Ai angka ulos nahinataan na diginjang on, ulos natinonun do i. Alai ianggo ulos nasoraburuk hauma do i manang tano tur. Adong do hata Batak mandok, �seang do pauseang molo so adong marhaseanghon�. Lapatanna, boru namanjalo pauseang i sai marurat natogu asa adong muse paihut-ihut pauseang, na jinalo ni natorasna.\nIa namargoar ulos pangose mangihuthon hatorangan ni angka natua-tua, songon on ma pardalanna: Olo do na mardongan saripe marrongkap badan, ndang marrongkap tondi. Lapatanna, ndang tubuan anak nasida ndang tubuan boru (ndang adong rindangna). Di sada tingki gabe marsirang ma nasida sian dos ni roha nasida be. Di jolo ni raja, sipaulahon ni paranak ma ulos sampetua najinalona hian di tingki pesta unjuk tu parboru. Ima naginoaranna ulos pangose. Ai nungnga mose padan ala so marrongkap tondi. Dung mulak ulos pangose, i pe asa boi muli boru napinasirangna i.\n5 respons untuk ‘ANAK TUBU BORU SORANG 10’\nHea do hubege hata mandok ‘sonduk hela’. dia do lapatanna jala boha do hatoranganna.\nOktober 24, 2007 at 1:50 pm\nJala adong muse hubege, ingkon jolo tulang na manggunting obut ni berena parjolo sahali (tingki poso-poso), dungi pe asa boi di’pangkas’ natorasni dakdanak i. Bahen hamu jo amang hatorangan na dohot angka na hombar tusi.\nOktober 24, 2007 at 1:55 pm\nSaotik sekedar memberikan pendapat jala nabiasa dibege taringot tu nadidokni lae manullang . adong dua hasomalan manang adat taringot tu dakdanang sian tulangna naparjolo ima mamoppos berena dohot mamangkas berena , molo mamoppos dakdanak sada ulaon namarhadohonandoon di halak batak alai molo mamangkas rabbut nidakdanak sada hasomalon namarlapatan sada tanggungjawab nabalga nitulangna tu berena , molo dipangarattoan bah nijouma natarjonok isema margani tulangnai alai molo mamoppos do iikkon tulangna langsungmai molo boi dohot akka nahobbar tusonpe adongdo dibahen mauliate jilid I\nOnggung sinaga berkata:\nHoras appara,taringot ulos samtua nahea hubege jala nahea huulahon,molo ulos sampetu ima ulos napinasahat hulahulana sadaina namabalu jala dippos sude ianakkonna(saurmatua).mauliate appara\nAgustus 31, 2011 at 8:38 pm\nDharma Hutauruk berkata:\nMauliate godang. Molo nibandiingkon dohot na pinamasa ni angka raja parhata dohot taja adat saonari, nunga tung marbeda ate. Ni suba pe manghatai dohot angka dongan, lumobi di hula-hula\nFebruari 7, 2012 at 11:30 am


Tangiang Pangondianon (Doa Syafaat) - hkbp.lagu-gereja.com | Lagu gereja HKBP | BUKU ENDE NOT ANGKA\nView : 12973 kali\nMARTANGIANG MA HITA\nJalo ma Tuhan tangiang elehelek nami on..Jalo ma Tuhan tangiang elehelek nami on.. Ale Tuhan Debata nami namarhabangso di banua ginjang, Puji-pujian dohot hasangapon mardongan mauliate ma hupasahat hami Tu joloM disiala asi ni rohaM namandongani hami umbahen boi hami ro nueng tu Jolo-M.\nAle Tuhan Jahowa pardenggan basa jala sihokhop hami dibotoho Ho do nuaeng ragam ni parukkilon di bagasan parngoluan nami siganup ari on. Tarlumobi ma di Pangula ni Huria-M najinama ni halak namarjat ni roha ima Amang Hasian Sihombing Lumban Toruan dohot Inang pandita Luspida Simanjuntak. Umbahen I nian Tuhan dang tama hami manguhumi halak parjahat, na tontong do pasahaton nami Tu jolom akka saluhut parungkkilon nami. Sai anggiat ma Tuhan Ho ma na mangaramoti parubaton ni nasida. Asa anggiat nian lam tu sehatna nasida asa boi haduan tontong mangula ulaonna di bagas huria-M ima na laho mamuji dohot pasangaphon goar-Mi.\nSongoni pe nuaeng Tuhan tontong do pasahaton nami Tu jolo-M saluhut nasida halak na paburu-buru hami. Sai anggiat ma padao hosom dohot jat niroha sian roha ni nasida. Asa anggiat nasida boi mulak tu dalan-Mu na tingkosi. Nang songonipe Partogi nang dohot Uluan di bangso nami on hupasahat hami ma Tuhan tu Jolo-M, Ho ma Tuhan na mangiring-iringi lakka nasida, mangurupi nasida ima na laho pa dalanhon Uhum nadi Bangso on. Padao ma Tuhan akka si Pangela-ela jala akka si Pajuju roha nasida tu dalan naso sintong. HO ma Tuhan na mangalean Dame na sumurung tu roha ni nasida jala asa anggiat Pistar marroha nasida mangula olaon nasida di bangso on.\nAle Tuhan Nda tama hami mangido sipangidoan nami Tu joloM, disiala godang ni dosa pangalaosan nami diparngoluon nami. Jumolo sesa ma Dosa nang pangalosanan nami asa anggiat unang tarambat pasu-pasu dohot silehon-lehon nadenggan nanaeng sipasahatonMu tu hami. Jalo ma Tuhan tangiang elehelek nami on marhite Goarni anakmu nasasada I Tuhan Jesus Kristus sipalua jala sihokkop hami.


Masipatoguan ma Hita Ganup Ari—Heber 3:13\nMasipatoguan ma Hita Ganup Ari\nDiatur Mangihuthon Buku na sian Debata\nDiihuthon Hamu do Tudutudu na Disurat di Buku na sian Jahowa?\nDijou sian Haholomon\nNasida Ruar sian Agama na So Sintong\nJAHA DIBAGASAN HATA Aukan Baoule Batak (Karo) Batak (Toba) Biak Bislama Cakchiquel (Central) Chokwe Chol Chopi Drehu Garifuna Greenland Hmong (White) Iban Inggris Italia Jawa Karen (S'gaw) Kazak Khmer Kikongo Kiluba Kimbundu Kisi Kisonge Kreol Haiti Kreol Mauritius Kreol Seychelles Krio Lao Makau Malta Mam Mazatec (Huautla) Mixe Mizo Nahuatl (Guerrero) Nahuatl (Huasteca) Nahuatl (Puebla Utara) Nahuatl (Tengah) Ndau Ngabere Ngangela Nias Nyaneka Nyungwe Pijin (Kamerun) Portugis Prancis Quechua (Ancash) Quechua (Ayacucho) Quechua (Cuzco) Quichua (Chimborazo) Quichua (Imbabura) Romani (Junani Selatan) Saramaccan Sena Spanyol Tahiti Tlapanec Tojolabal Totonac Tshiluba Tshwa Tzeltal Umbundu Uruund Wallis Wayuunaiki\nJoujou Paboahon—Edisi Siparsiajaran | November 2016\n”Molo adong di hamu hata sipaingot tu natorop on, dok hamu ma!”—UL. 13:15.\nENDE: 53, 45\nBoasa ringkot patoguhon na asing?\nAha do na taparsiajari sian Jahowa, Jesus, dohot apostel Paulus taringot patoguhon na asing?\nSongon dia do caranta laho patoguhon na asing?\n1, 2. Boasa ringkot patoguhon na asing?\nSI CRISTINA, na marumur 18 taon, mandok, ”Ndang hea natuatuangku mandok hata na patoguhon rohangku, alai hata na pahansithon roha do. Didok nasida dakdanak dope ahu, ndang olo marsiajar, jala mokmok. Gabe jotjot ahu tangis jala ndang olo ahu mangkatai tu nasida. Ndang mararga be huhilala diringku.”  (Ida catatan.) Maol do molo ndang adong na patoguhon hita!\n2 Tapingkirhon ma pangkorhonna molo tapatogu na asing. Si Ruben mandok, ”Saleleng martaontaon, marsitutu do ahu asa unang sai marmetmet ni roha. Alai sada tingki, marbarita ma ahu dohot sahalak sintua na mamboto hasusaan na huadopi. Ditangihon do tingki hupaboa sude na di rohangku. Didok ibana do angka na denggan na huulahon. Dipaingot ibana do ahu taringot hata ni Jesus, na mandok ummarga do hita sian angka pidong. Gabe jotjot ma huingot ayat i jala on mambahen las rohangku. Hata sian sintua i patoguhon rohangku.”—Mat. 10:31.\n3. (a) Aha do na didok apostel Paulus taringot patoguhon na asing? (b) Aha do na laho taulas di artikel on?\n3 Bibel paboahon, porlu do hita tongtong masipatoguan. Apostel Paulus manurat tu halak Kristen di Heber, ”Matahon hamu ma, ale angka dongan, so tung tardapot di manang ise pe sian hamu roha na jahat, na so porsea, na manundali Debata na mangolu i; alai masiapoan ma hamu ganup ari.” Dipatorang si Paulus, ”Unang tung gabe pir roha ni manang ise sian hamu, hinorhon ni dosa na paotootohon!” (Heb. 3:12, 13) Rimangi ma songon dia pangkilalaanmu tingki sasahalak patoguhon hamu. Alani i, boasa ingkon tapatogu angka donganta? Aha do na taparsiajari sian Jahowa, Jesus, dohot si Paulus taringot patoguhon na asing? Songon dia do caranta laho patoguhon na asing? Taulas ma sungkunsungkun on.\nHITA SUDE PORLU DIPATOGU\n4. Ise do na porlu dipatogu? Boasa godang halak saonari ndang olo patoguhon na asing?\n4 Hita sude porlu dipatogu. Tarlumobi, natuatua ingkon patoguhon ianakhonna. Sahalak guru na margoar si Timothy Evans patorangkon, dakdanak ”porlu dipatogu songon suansuanan na mangkaporluhon aek”. Didok muse, ”Molo tapatogu ianakhon, marlas ni roha ma nasida.” Alai, ala mangolu hita di ”tingki parpudi”, godang do halak mangkaringkothon diri jala ndang ”marroha holong”. (2 Tim. 3:1-5) Adong do natuatua na so olo patoguhon ianakhonna ala nasida ndang hea dipatogu natuatua ni nasida. Halak na magodang pe porlu do dipatogu, alai ndang somal on diulahon. Umpamana, godang do na mandok ndang hea nasida dipuji di inganan parkarejoanna.\nPuji ma na asing tingki diulahon nasida na denggan\n5. Songon dia do hita patoguhon na asing?\n5 Hita boi patoguhon na asing marhite mamuji nasida. Hita pe boi mangulahon i marhite paboahon angka parange na denggan na adong di sasahalak, jala mangapuli nasida tingki marmetmet ni roha. (1 Tes. 5:14) Ala jotjot hita rap dohot dongan sahaporseaon, godang do na boi tadok laho patoguhon nasida. (Jaha Parjamita 4:9, 10.) Sungkun ma dirimu: ’Diboto na asing do molo ahu mangkaholongi nasida? Jotjot do huulahon on?’ Pingkirhon ma na dipaboa Bibel, ”Hata sisandok pe di tingki halehetanna, mansai denggan do.”—Poda 15:23.\n6. Boasa lomo roha ni Sibolis mambahen hita marmetmet ni roha? Paboa ma tudosan songon dia ibana mangulahon on.\n6 Poda 24:10 mandok, ”Molo godoron roham di ari hagogotan, lam moru ma gogom.” Diboto Sibolis, molo marmetmet ni roha hita, sega ma paralealeonta tu Jahowa. Dibahen Sibolis do marmetmet ni roha si Job marhite parohon angka hasusaan. Alai, ndang marhasil sangkap ni Sibolis. Marsihohot do si Job tu Jahowa. (Job 2:3; 22:3; 27:5) Hita pe boi do mangalo Sibolis asa unang marhasil sangkapna. Molo tapatogu keluarganta dohot dongan sahaporseaon di huria, na taurupi do nasida tongtong marlas ni roha jala solhot tu Jahowa.\nSITIRUON SIAN BIBEL\n7, 8. (a) Songon dia do Jahowa patoguhon angka jolma? (b) Songon dia do natuatua maniru Jahowa? (Ida gombar di mula ni parsiajaran.)\n7 Jahowa patoguhon angka jolma. Panurat psalmen mandok, ”Donok do Jahowa di angka na bojok marroha, jala ditumpahi do angka na pogos tondi.” (Ps. 34:19) Tingki mabiar si Jeremia jala marmetmet ni roha, marjanji do Jahowa laho mangurupi ibana. (Jer. 1:6-10) Disuru Jahowa do sada surusuruan laho patoguhon si Daniel. Surusuruan i mandok si Daniel, ”baoa hasudungan”. (Dan. 10:8, 11, 18, 19) Boi do hamu patoguhon angka dongan sahaporseaon, dohot ma i angka perintis jala angka na matua na so boi be mangulahon godang ulaon?\nAngka natuatua, urupi ma ianakhonmuna mangadopi elaela di singkola\n8 Nang pe nunga leleng Jahowa rap dohot Jesus, alai diboto Jahowa do porlu Jesus dipatogu tingki di tano on. Ditangihon Jesus do AmaNa mangkatai sian surgo dung tardidi ibana, nang di tingki parpudi ibana di tano on. Dua hali ma didok Jahowa, ”On do Anakku, Haholongan i; halomoan ni rohangku do Ibana!” (Mat. 3:17; 17:5) Tontu, gabe togu ma roha ni Jesus tingki diboto na dihaholongi Jahowa ibana. Dung i, di borngin andorang so mate, susa do dihilala Jesus. Dipatogu Jahowa do ibana marhite manuru surusuruan paposhon rohana. (Luk. 22:43) Angka natuatua, tiru ma Jahowa marhite tongtong patoguhon ianakhonmuna. Puji ma nasida tingki diulahon nasida na denggan. Tingki adong elaela di singkola, urupi ma nasida asa togu jala martahan.\n9. Aha do na taparsiajari sian cara ni Jesus maradophon angka apostel?\n9 Dilehon Jesus do sitiruon na boi tatiru. Di borngin andorang so mate, diburi Jesus ma pat ni angka apostel jala dipaboa tu nasida ringkot ni serep marroha. Alai, ginjang rohanasida jala marsoal taringot ise na umsangap, jala didok si Petrus ndang olo ibana manadingkon Jesus. (Luk. 22:24, 33, 34) Ndang hasalaan ni nasida na diida Jesus. Dipuji Jesus do nasida ala tongtong marsihohot tu ibana. Marjanji do Jesus na umbalga dope ulaon ni nasida sian na diulahon Jesus, jala didok Jesus do na dihaholongi Jahowa nasida. (Luk. 22:28; Joh. 14:12; 16:27) Tasungkun ma dirinta, ’Olo do ahu maniru Jesus, mamuji halak na asing jala ndang holan mangida hasalaan ni nasida?’\n10, 11. Songon dia do si Paulus patoguhon dongan sahaporseaonna, jala aha do na laho ulahononna?\n10 Jotjot do si Paulus mangkatahon na denggan taringot dongan sahaporseaonna. Leleng do ibana sapardalanan dohot pigapiga sian nasida. Tangkas do ditanda ibana nasida, alai ndang disurat ibana taringot hasalaan ni nasida. Dipuji do nasida. Umpamana, didok si Paulus do taringot si Timoteus, ”Anakkonku, haholongan jala haposan ni rohangku.” Pos rohana, na olo si Timoteus mamparrohahon dongan na asing. (1 Kor. 4:17; Plp. 2:19, 20) Didok si Paulus do tu halak Kristen di Korint taringot si Titus, ”Donganku do ibana jala angkuphu mangkongkop hamu.” (2 Kor. 8:23) Tontu, togu ma roha ni si Timoteus dohot si Titus mamboto pangkilalaan ni si Paulus tu nasida!\n11 Si Paulus dohot si Barnabas rade mangalehon ngoluna laho patoguhon dongan sahaporseaonna. Umpamana, diboto nasida do godang halak di Listra laho mamunu nasida. Alai, laho do nasida tusi patoguhon angka halak na baru, asa boi nasida tongtong marsihohot tu Jahowa. (Ul. 14:19-22) Di Epesus, godang do halak na marsogo ni roha tu si Paulus. Alai, tongtong do ibana tading disi laho patoguhon dongan sahaporseaonna. Ulaon ni Apostel 20:1, 2 mandok, ”Dijou si Paulus ma angka sisean i tu jolona, laho martinading hata tu nasida, dung i borhat ma ibana tu Makedonia. Didalani ma angka luat i, buas jamitana mangapoi nasida; laos tolhas ma tu tano Junani.”\nMASIPATOGUAN MA HITA\n12. Boasa denggan molo ro tu parpunguan?\n12 Dihalomohon Jahowa do na dumenggan tu hita. Alani i ma, dipaboa Ibana tu hita asa tongtong marpungu. Di parpunguan, taparsiajari do taringot Ibana jala boi hita masipatoguan dohot dongan. (1 Kor. 14:31; jaha Heber 10:24, 25.) Si Cristina, na dipaboa di mula ni artikel on, mandok, ”Na mambahen lomo rohangku marpungu, i ma holong dohot hata na patoguhon na hudapot disi. Sipata, ndang tabo huhilala tingki sahat di Bale Harajaon. Alai, ro ma donganta borua, dihaol ma ahu jala didok na uli do ahu. Dipaboa nasida na holong rohanasida tu ahu jala las rohanasida ala maju ahu di partondion. Hata ni nasida mambahen denggan pangkilalaanku!” Mansai ringkot do patoguhon na asing!—Rom 1:11, 12.\n13. Boasa angka halak naung leleng manomba Jahowa porlu dipatogu?\n13 Angka halak naung leleng manomba Jahowa pe porlu do dipatogu. Taingot ma si Josua. Tingki laho bongot halak Israel tu Tano Kanaan, dipillit Jahowa do si Josua manguluhon nasida. Nang pe si Josua nunga leleng manomba Jahowa, disuru Jahowa do si Musa patoguhon si Josua. Jahowa mandok, ”Dung i dokkon ma si Josua, asa pir tondina i jala marsihohot, ai taripar do anggo ibana manguluhon bangso on, jala ibana marbagihon tano naung niidam bahen partalian nasida.” (5 Mus. 3:27, 28) Porlu do si Josua dipatogu. Alana, godang do parporangan na laho diadopi bangso Israel jala hea do talu nasida. (Jos. 7:1-9) Hita pe boi do patoguhon angka sintua dohot pengawas wilayah, na marsitutu manjaga naposo ni Debata. (Jaha 1 Tessalonik 5:12, 13.) Sahalak pengawas wilayah mandok, ”Sipata, adong donganta na mangalehon surat na marisi hata hamauliateon ala las rohanasida di haroronami. Disimpan hami do surat i jala dijaha hami do i tingki marmetmet ni roha. On ma na patoguhon rohanami.”\nTingki tapatogu ianakhonta, na mangurupi nasida do hita asa jonok tu Jahowa (Ida paragraf 14)\n14. Sitiruon aha do na patuduhon denggan ni mamuji na asing tingki mangalehon poda tu nasida?\n14 Sada tingki, dilehon si Paulus ma poda tu halak Korint. Tingki diulahon nasida i, dipuji si Paulus do nasida. (2 Kor. 7:8-11) Tontu, hata ni si Paulus mambahen nasida tongtong mangulahon na denggan. Angka sintua dohot angka natuatua boi maniru si Paulus. Si Andreas, na dua ianakhonna, mandok, ”Hata na patoguhon mangurupi ianakhon asa lam denggan jala maju di partondion. Sai diingot ianakhonmu do hata sisongon i. Nang pe diboto ianakhonta na denggan, alai boi do gabe hasomalan di nasida mangulahon i molo tongtong tapatogu.”\nCARA LAHO PATOGUHON NA ASING\n15. Songon dia do hita boi patoguhon na asing?\n15 Paboa ma tu dongan sahaporseaonta na las do rohanta mangida parange ni nasida na denggan. (2 Kron. 16:9; Job 1:8) Molo taulahon on, na maniru Jahowa dohot Jesus do hita. Nang pe ndang boi be hita mangulahon godang ulaon, mararga do ulaonta di nasida. (Jaha Lukas 21:1-4; 2 Korint 8:12.) Umpamana, taboto do nunga maol di angka donganta na matua ro tu parpunguan dohot marbarita na uli. Olo do hita patoguhon jala mamuji nasida?\n16. Tingki sadihari do hita patoguhon na asing?\n16 Tongtong ma tapatogu halak na asing. Tingki diida hamu sasahalak mangulahon na denggan, puji ma ibana. Tingki si Paulus dohot si Barnabas di huta Antiokia na di Pisidia, angka sintua ni sinagoga mandok tu nasida, ”Ale angka dongan, molo adong di hamu hata sipaingot tu natorop on, dok hamu ma!” Dipatogu si Paulus do angka na asing di tingki i. (Ul. 13:13-16, 42-44) Molo tapatogu na asing, lomo ma rohanasida patoguhon hita.—Luk. 6:38.\n17. Songon dia do caranta mamuji na asing?\n17 Puji ma dongan na asing. Tingki dipuji Jesus halak Kristen di Tiatira, tangkas do dipaboa ibana angka na denggan na diulahon nasida. (Jaha Pangungkapon 2:18, 19.) Songon dia do hita maniru ibana? Ra, olo do hita mamuji ina naung mabalu na marsitutu pagodanggodangkon ianakhonna nang pe maol dihilala. Molo hamu sahalak natuatua, puji ma ianakhonmuna ala marsitutu nasida manomba Jahowa. Paboa ma angka na denggan na diulahon nasida. Molo tangkas do tapaboa hata na patoguhon tu na asing, diboto nasida ma lapatan ni hatanta.\n18, 19. Songon dia do hita masiurupan asa jonok tu Jahowa?\n18 Disuru Jahowa do si Musa patoguhon si Josua. Saonari, ndang langsung be Jahowa mangkatai tu hita asa tapatogu na asing. Alai, las do rohaNa molo marsitutu hita patoguhon na asing. (Poda 19:17; Heb. 12:12) Umpamana, tingki donganta baoa marjamita di huria, tapaboa ma na lomo rohanta manangihon jamitana. Ra, jamitana mangurupi hita martahan mangadopi sitaonon manang mangantusi angka ayat sian Bibel. Donganta borua mambahen surat tu donganta na marjamita. Didok ibana, ”Nang pe holan satongkin hita mangkatai, diboto Brur do na lungun pangkilalaanku jala dipatogu Brur do ahu. Tingki hubege lambok Brur mangkatai, tingki marjamita manang tingki mangkatai dohot ahu, ninna rohangku silehonlehon sian Jahowa do i.”\n19 Boi do hita tongtong masiurupan asa jonok tu Jahowa molo taihuthon poda ni si Paulus na mandok, ”Sai masipaingotan ma hamu jala masipauliulian, songon naung binahenmuna.” (1 Tes. 5:11) Molo tongtong hita masipatoguan ganup ari, las ma roha ni Jahowa!\n^  (paragraf 1) Pigapiga goar nunga diganti.\nPatoguhon na asing: Mambahen lumbang pangkilalaan ni na asing. Marhite pangkataion dohot parniulaonta, taurupi ma nasida mangulahon na denggan jala tongtong manomba Jahowa. Tapaboa ma na holong do rohanta tu nasida, suang songon i nang huria, Jahowa dohot Jesus\nJOUJOU PABOAHON—EDISI SIPARSIAJARAN November 2016


JINGGA SENJA is.....S U N S E T: MOLO HOLONG ROHA\nMOLO HOLONG ROHA\nIngkon pake computer nama antong pembukuan saonnari, dungi unang paporseahu taringot tu parhepengon, hakim mahkamah konsitusi pe tong dosilop mata mamereng.\nJotjot do ama ni Monang margait gait dohot 4 namarbaju, parkarejo di sada kantor gareja (santabi, dang hkbp da !). Alai adong sada namarbaju tar bagak, rara bibirna, sipit matana, mandao dao.\nDang tama antong sai margait gait dohot namarbaju da. Molo diboto nai Monang, oloma mardangguran angka pinggan annon.\nDisi dipillit sintua ama ni Monang, dihaporseai do imana maniop puro puro, parhepengan ni huria. Disi gabe sintua imana hatop do diganti sistim tata buku Bolanda, sian manual (tulis tangan) gabe computer.\nDung sude dipamasuk di computer, songon na adong na geno paretongan, adong ra namago hepeng.\nAlai di laporan natarsurat binaen ni kasir on, sudedo tangkas, dang adong nahurang. Hurang 8 nolna daba. Ualu nolna ???. Ai nabea namaon, ninna roha ni ama Monang.\nKasir on jotjot dang masuk kantor, sadari masuk, 2 absen, marsahit ma alasanna. Oloma saminggu dang masuk, gurgarma parhepengon. Lao ma amang Monang dohot 2 sintua borua tu jabuna, mansai dao hutana. Dituktuki dang ra dibuka pintu, dang binoto disi do imana manang na daong. Hutinggalhon hami ma surat tu ketua RT dijolo ni jabuna.\n“Molo so masuk ho karejo sahat tu ari on, paradiantononton namI ma ho”.\nIma isi ni surat tu parkarejo di sada huria (santabi, dang hkbp da). Dipaima ma tingkina, tong dang ro masuk. Ujungna katua ni sintua disi mamparadianton parkarejoi , hape nunga lobi 15 taon imana karejo disi gabe kasir. Adongdo 10 halak lobi pegawai kantor ni huriai dohot 125 sintua, ala balga do huriai antong, ribuan ruasna..\nDibuka amang Monang ma Brandkast, diberengma, holan tolu lembar ma deposito. Hape dilaporanna adong 5 lembar. Disungkun ma tu Bank, hape naung dihepengkon kasiri do, sintua bendahara do manekken (ala porsea). Sintua naparjolo, so hea dibuka brandkas, ala porsea.\nPorsea antong sintuai tu imana ai nunga 15 taon karejo. Dungi laporanna be sun dengganna, rade do molo sadihari dipaido sintua. Dungi molo mangido hepeng di acara nabalga songon natal dohot paska, dang hea ditulak, totop do adong hepeng.\nDung dipaboa ama ni Monang di rapat sintua, gaor ma sude, dang porsea nasida mago nasai godang, gabe dimuruhi ma ama ni Monang didok :”Unang pamalo malohon sintua naimbaru”, ninna.. Boasa dimuruhi diloloan, dirapot ni sintua ama ni si Monang ?, ala jolma sihaporseaon do itoani.\nDang sadia leleng dibalos kasir ma surati, balosna dang tu sintua alai tu sada pandita. Disuratnai dihantindangkonma hasalaanna, jala ias do rohana ahe po uhum na jalonna ma.\nDipatorangma disurati, nadipinjamhon itoani do hepeng tung bansai bahat, 8 nol. Dipapinjamhon tu halletna, halak minang, mobil na roa roa dilean gabe borgna. Larima halletna, halak minangi, dang diboto didia jabuna, dang diboto didia hutana.\nSongoni do dinadeba anggo naung holong roha, aha pe dipangido laos dilean, dang tingkos be mamikkiri dia nasuman.


MARSIDAO-DAO (episode 24) | Mandailing Online\nHome / Budaya / MARSIDAO-DAO (episode 24)\nPosted by: Dahlan Batubara (Redaksi) in Budaya 30/05/2016\t0 842 Views\nTar pukul 12 marayak kotu Luhur, parobanan ni mait ma ostang i jolo bagas i. Alak najaji pe madung rongom i alaman i. Si Poso totop do i lambung ni Muklan. Si Pikek i bagas paombar-ombar jugukanna dohot inang nia. Ngada sajia onok, opat alak kahanggi dohot anakboru paijur jenazah mandiang Imran tingon pantar tonga bagas i tu jolo ni bagas i, ima tu parobanan ni mait i.\nAlak najaji mur marongom i jolo bagas i mangadopkon parobanan ni mait i, ima nangkan pabuot mandiang Imran nangkan ioban tu masojid manyumbayangkonna dompak so ipataru tu parkutahan.\nSian barisan ni kahanggi, Muklan ma mangobarkon i adopan ni alak najaji i satontang najumolona mandiang Imran. Tingion na marsituhuk, maroban tu mantari, naipaubatkon tu ruma sakit, soni muse na mardatu kampung.\n“Tai sonima gorit ni anak nami on, udan naso asauangan-masursur tano parsidegean-magotap tali parsigantungan, muda maruntus mada langit-inda na tartungkol jari-jari. Ubat do na lalu tai ajal ngada tarambatan. Ima i pukul 4 marayak kotu Subuh i ma na ibolus ni anak nami, ima namangadop tu Allah subhana wata’ala dohot ucapan inna lillahi wa inna ilaihi rozi’un,” ning Mulkan.\n“Sapaninggal ni anak nami on, les ami suru do naipas langka tu jae dohot tu julu, tu koum nami, mora soni anakboru, soni muse tu uta balian mandokon satontang siluluton ima anak namion na madung jumolo,” ning Muklan patorus obar kobarna.\nNagada lupa Muklan mandokon hata sobar-sobar tu alak sabagas na itadingkon ni mandiang Imran. Soni muse mangobarkon partalian ni utangna, sadari i ma iagohon utang ni mandiang i, harana alai kahanggi dohot alak sabagas ni mandiang i doma nangkan manggarar utang na itadingon ni mandiang Imran.\nDung sidung kahanggi mangobarkon hata-hata, ipatorus tuan guru i ma mangobarkon tu alak najaji, ima satontang mangido izin, mangido kamohopan ni alak najaji pala nga sabinoto adong kasalahan sanga pe obar naso tama na unjung tardokon mandiang Imran dompak mangolu.\n“Imohopkon do roai?,” ning tuan guru i.\n“Ami mohopkon..!!!,’ ning alak najaji i.\n“Dungi, nga sanga binoto, i ari udan talpok-talpok mandiangon tu bulung pisang mambaen saung-saung, sanga tartalpok ibana bulung gadung, tai ngada pe sompat ibana mangido izin tu koum nami, tarmohopkon do roai on..?”\n“Ami mohopkon,” ning alak najaji i.\n“Alak na mar iman do roai on…?”\n“Alak na Islam do roai on..?”\n“Alak naparsumbayang do roai on..?”.\n“Alak nadenggan do roai on…?”.\n“Nadenggan…!!!,” ning alak najaji i.\n“Tarimokasi ma atas kesaksian ni koum-koum namion na madung manyaksihi namaninggal on,” ning tuan guru. Sidung i, ipalalusa ma mandoa, ima namandoaon mandiang Imran dompak so ioban tu masojid.\nTangis manggangguk Si Siti ngada tartahan, soni muse si Pikek namanggagguk mangiligi parobanan mait ni amangna na iporsan poso-poso i manadingkon alaman ni bagas i.\n“Nakehe ma langa ho aya ucok…!!!!,” ning Siti marnoli-noli mangangguk salaos mangaluk boruna. Ngada ibotosa sanga songonjia be, ima na ona tadingkon ni alaklaina, ima namanadingkon daganak na markalomatan, ima namangadop tu tuhanna. Ngada adong be parsuoan, ngada unjung be tarida, ngada be unjung muli, na kehe saonokna, marsarak naso unjung-njung be marsuo.\nSi Poso nanitogu amangtuana Muklan mangalo i jolo ni parobanan ni mait i, na iudurkon alak najaji, namaroban mandiang amangna tu masojid. Maroban mait ni amangna mangadop tuhan.\nLuas Luhur, dung sidung isumbayangkon, ipalalu ma maroban mandiang Imran tu parkutahan, igananna, ima ibagasan ni tano. Ngada be muli tu ginjang ni portibi on, marsarak dohot dadaboru daganakna, na isarak dua banua. Parsarakan saonokna. (marsambung)\nbahasa mandailing carito mandailing cerita mandailing dahlan batubara mandailing marsidao-dao novel mandailing sastra daerah sastra mandailing sastra nusantara sastra sumatera\t2016-05-30


Mangurupi jala Mangapuli Halak na Marsahit\nJAHA DI BAGASAN BAHASA Afrikans Albania Amhara Arab Armenia Azerbaijani Baoule Basque Bassa (Kamerun) Batak (Toba) Bislama Bolanda Cebuano Cheska Chichewa Cina Kanton (Disederhanakan) Cina Kanton (Tradisional) Cina Mandarin (Disederhanakan) Cina Mandarin (Tradisional) Denmark Faroese Farsi Fiji Fon Galicia Georgia Heber Iloko Indonesia Inggris Isoko Italia Jawa Jepang Jerman Katalan Kiluba Kinyarwanda Kirghiz Korea Kroasia Lingala Lituavi Magyar Malayalam Melayu Myanmar Ndebele (Zimbabwe) Norwegia Polski Portugis Portugis (Portugal) Prancis Rumania Rundi Rusia Sango Serbia Serbia (Romawi) Shona Slovak Sloven Spanyol Suomi Swahili Swedia Tagalog Tahiti Tarascan Telugu Thai Turki Ukraina Uzbek Uzbek (Romawi) Valencia Vietnam Yoruba Yunani\nMura do holsoan halak na marsahit, tarlumobi molo ikkon dirawat di rumah sakit gabe marsak do ibana. Alani i, adong sada sijahaon taringot kesehatan mandok, “Nungnga diparrohahon akka peneliti lam mura do malum akka na marsahit molo las rohana jala dipatogu ibana marhite parbinotoan taringot Debata.” *\nDiurupi Sitindangi Ni Jahowa do dongan sahaporseaonna na dirawat di rumah sakit jala diapuli do nasida mamakke Bibel. Ro do akka sittua lao mangida akka dongan sahuria na marsahit. Alai, boha ma molo adong Sitindangi na marsahit ro sian luat na dao? Di piga-piga kota di liat portibi on, dibahen Sitindangi Ni Jahowa do sada kelompok, goarna Kelompok Pengunjung Pasien (KPP). Sai ro do akka sittua na di kelompok on molo adong donganna Sitindangi dohot keluargana na naeng marubat, sian luar kota manang luar negeri. Adong 1.900 KPP di liat portibi on jala 28.000 halak ma anggotana. *\nPangapulion aha do na dilehon KPP?\nAdong sahalak anggota KPP goarna si William, didok ibana, “Hea do au mangapuli Sitindangi dohot keluarga ni nasida na so Sitindangi. Makkatai-hatai do au dohot nasida. Hudok do tu nasida, disarihon jala diurupi Jahowa do nasida manang songon dia pe situasina. Las do roha ni akka na marsahit dohot keluargana molo tatangiangkon nasida.”\nGodang do na patuduhon pangargaion ala nungnga ro KPP jala patoguhon nasida. Di Amerika Serikat hira-hira 7.000 anggota KPP na mangurupi akka donganna na marsahit. On ma na didok nasida.\nDidok si Priscilla, “Mauliate ma ala nungnga ro hamu tu rumah sakit mangida bapakku na hona struk. Las do rohana tikki i! Songgot do rohana ala nungnga adong pengaturan sisongon on. Pittor hatop do ibana malum dung ro hamu.”\nSahalak borua na marujung ngolu omakna, goarna si Ophilia. Didok ibana, “Tarapul do roha ni omakku tikki ro hamu! Didok ibana, Jahowa do na mambahen hamu asa ro. Mauliate ma tu holongmuna i.”\nAdong sahalak baoa na marsak jala mandele dung diboto piga-piga ari nai mate do ibana. Sahalak anggota KPP na margoar si James ma na sai mandongani ibana. Jala dibukkahon do sada ayat na disurat di Pilippi 4:6, 7. Didok si James, “Dung ro au muse, huida dang pala marsak be ibana. Nang pe diboto tokkin nai mate ma ibana, alai pos do rohana tu pangurupion ni Jahowa. Gabe dipatogu do ahu!”\nSongon dia do KPP mangurupi?\nAdong sahalak borua na marujung ngolu suamina di rumah sakit, goarna si Pauline. Dao do huta ni nasida. Didok ibana, “Mauliate godang ma ala nungnga diurupi hami saleleng on. Alana tikki i massai borat do di keluarganami. Sai ro do hamuna ganup borngin, hape ikkon karejo do hamu marsogotna i. Jala nang pe adong 11 halak hami, boi do hamu mangurupi hami asa denggan modom. Sai didongani hamu do hami. Mauliate ma tu Jahowa dohot organisasina ala nungnga diurupi hami asa boi tarapul.”\nAdong tolu halak na kecelakaan, goarna si Nicki, si Gayle, dohot si Robin. Dao muse do jabu ni nasida hira-hira 300 kilometer nai sian i. Sahalak anggota KPP na margoar si Carlos pittor ro do manjuppangi nasida tu rumah sakit. Didok si Carlos, “Hulehon do manang aha pe na porlu tu nasida. Hutiop do biang ni si Nicki asa boi diubati ibana.” Dung i, sahalak anggota na asing na margoar si Curtis pe ro dohot istrina. Piga-piga jom dukkon i ma baru ro keluarga ni na kecelakaan i. Adong sahalak bawa na mandok, “Gabe tarapul do roha ni tolu halak i ala diurupi do nasida. Alai si Robin, anggi ni si Nicki na so Sitindangi, songgot do rohana ala adong KPP mangurupi nasida.”\n^ par. 2 “Addressing Patients’ Emotional and Spiritual Needs,” na dipabinsar The Joint Commission Journal on Quality and Patient Safety, Desember 2003, Volume 29, No. 12, halaman 661.\n^ par. 3 Songon sittua di huria Sitindangi Ni Jahowa, akka anggota KPP on pe dohot do patoguhon akka dongan, mangajari, jala marhobas di huria. Lomo do roha ni nasida mangurupi, nang pe dang digaji.—1 Petrus 5:2.\nMolo adong na hona mara, Sitindangi Ni Jahowa pintor hatop mangatur asa paradehon silehonlehon na boi dipargunahon dohot apulapul ni roha tu na hona mara. Songon dia dibahen laho mangurupi?\nBagihon Bagihon Mangurupi jala Mangapuli Halak na Marsahit


Tung Mansai Arga do Tao Toba di Halak Batak – TanoBatak\nTung Mansai Arga do Tao Toba di Halak Batak\nNa di tanggal 9 bulan Agustus 2008 taon na salpu, ibotanta Sylvia Sipayung mambahen sada tulisan do di blog Bersama Toba.Com. Songon on ma judul ni surat i : TOHO DO ARGA TAO TOBA DI AKKA HALAK KITA ? Tung malo do ibotonta on mamillit judul ni surat i, suang songoni nang dohot isina. Sungkun-sungkun i tung pas situtu, tarlumobi ma di tingki saonari on, siala di angka parungkilon na ditaonton tao na uli i.\nSian judul na i sambing pe nungga boi botoon aha namarsigorgor dohot habot ni roha ni ito on mamereng keadaan ni Tao Toba i. Tung mansai bagas do makna na tersirat di kalimat i. Songon mata ni hujur manusuk tu pusu-pusu, manang songon paneat ni sambilu mangiris hulikkuling di botohon. Lam tu leleng na lam gabe mangontahi ala ni barnitna. Songon i ma ra marngotngot di bagasan rohanta be angka na peduli laho melestarikan haulion ni tao i. Siala ni i gabe dibahen ma panungkunon tu hita sude, jala manuktuk rohanta be angka Halak Batak di liat portibion. “Oe da angka eda, ito, tole talehon roha, pingkiran, gogo, dohot aha pe naboi silehonon, laho manjaga tao i,” songon i ma gokkon dohot jou-jou na tu hita be.\nRa hita na manjaha surat i, pasti do taalusi di bagasan rohanta be : TUNG MANSAI ARGA DO TAO TOBA DI HALAK BATAK. Tarlumobi ma di angka hita na tubu di bona pasogit, jala mamereng haulion ni tao i najolo, di tingki sietek-etehon ni pamatangta be. Ra hea do hita be mangkail dekke jahir disi, manang mandurung pora-pora. Manang na holan marluga-luga dibogasan solu na met-met, solu si sada-sada, huhut mangendehon haulion ni tao i.\nDi hita halak Batak, Tao Toba dang na holan sada kumpulan ni aek na mansai bidang. Alai marsada do tu parngoluan ni hita siganup ari. Adong do angka pantang-pantang, legenda-legenda, dohot paradaton na tapadalan sian narobi sahat rodi sadarion. Suhut-suhutan taringot tu baoa sipogos-pogos na marripehon sada namarbaju nauli rupa, jadi-jadian sian sada dengke. Parborhat ni pomparan si Raja Batak sian Sianjur Mula-Mula di Dolok Pusuk Buhit na di Limbong Sagala an, mangarerak sahat tu Baligeraja dohot humaliang na, marsolu do ompu i, ima ompu Sorimangaraja.\nGodang do nang angka legenda-legenda dohot panntang-pantang di ganup luat humaliang ni tao i. Molo najolo, di Tao Silalahi didok do dang boi mangkatahon hata na rorang manang mangambolonghon angka na kotor tu tao i, olo karam solu i. Di Parapat adong batu gantung, sada anak boru nagabe batu, na maningkot naeng manimbung tu tao i siala gotap ni rohana ala di orai natua-tuana muli tu sada doli-doli na tinodona. Di Pangururan pe adong do legenda, songoni nang di Tomok, Ajibata dohot angka luat na asing. Molo tabereng angka makna na tarsirat dibogasan legenda on, songon sipasingot do tu hita be asa manjaga kelestarian ni tao i. Di angka oppunta na jolo, tao on masuk do on tu religi (kepercayaan) nasida. Alani i biar do nasida mangulahon angka ulaon na manegai tao i.\nAlai molo angka bangso na asing peol do pandapotna, ia tao on holan sian haulion ni pemandangan na (landscape-bentang alam) do dibereng. Tajaha ma di sada buku namarjudul “Tobameer aan het strand”, diterbithon Hennemann & Co, Sibolga taon 1920, songonon ma didok : “pemandangan dengan latar belakang Danau Toba, dan perbukitan, di sebelah kiri terlihat jalan setapak menuju rumah di tepi danau, ada seorang laki-laki, lalu seekor kuda yang sedang merumput dan juga pohon rindang. Mungkin laki-laki itu tinggal di rumah tersebut”. So adong apala saotik disurathon, boha do asa gabe amanta par hoda on marjabu di topi ni tao i. Luat aha goar na, marga aha amanta parjabu i. Boha do pangalaho nasida maradophon tao i.\nSongon i tong ni si Mondigliani, sahalak sarjana Italia tingki ro tu tano batak meneliti tombus sahat tu sampuran sigura-gura (November 1890). Di tingki i, Halak Batak na marhuta jonok tu sampuran i tung mansai mabiar do laho tu sampuran i, alana faktor religi (kepercayaan) dohot legenda. Parsombaonan ma ra sampuran i didok angka opunta tingki i. Alai dung boi masuk si Mondigliani sahat tu sampuran i jala dang mahua agia aha pe, dibahen ma kesimpulan ia jolma na disi i (Bangso Batak) angka naoto do sude. On ma didok ibana dijolo ni Forum Ilmiah di Italia dung mulak. Saotik pe dang adong dipamasuk angka “kearifan lokal” na tersirat diangka pantang-pantang nabinahen ni angka opputta taringot tu sampuran i.\nDidok si Mondigliani on ma muse, naeng diseket ninna ibana, ala bottar hulikkulingna jadi tabo allangon sibuk na. Hape molo tabukka dokumen-dokumen na adong (lisan maupun tulisan) taringot tu Halak Batak, dang hea didok ia Halak Batak bangso penganyau (seperti suku asli Kalimantan). Molo marporang pe huta tu huta najolo, dang hea jolma na mate di tingki porang i gabe ditutungi manang digongseng (barbeque) laho gabe loppan marsogot na. Songon i ma sahat tu saonari on, angka legenda dohot religi i nungnga godang talupahon.\nAngka napistar, tarlumobi pamarenta saonari on, godangan do berpandangan dangkal mamereng tao i. Uli idaon rupa ni tao i dohot luat na humaliang na, alani i tama ma on gabe tujuan wisata. Pariwisata Tao Toba saonari on “sangat minim” menggali budaya-budaya luhur ni Halak Batak. Dung dipatama gabe tujuan wisata, godang ma angka hotel dibangun, alai limbah ni hotel on, masuk do tu tao i so diolah apala saotik (without treatment). Dang adong IPAL (instalasi pengolahan air limbah). Alani i gabe litok ma aek ni tao i. Ba ise ma olo halak maridi manang marsuap be disi. Ia na taboniagahon tu wisatwan i, aek ni tao i do, hape takotori.\nDungi muse na porlu situtu taparrohahon be, molo holan sebatas haulion ni tao i do na taida, ba nungnga ra gabe taorui (memperdangkal) makna ni tao on tarlumobi tu hita Bangso Batak. Ndang adong hape bedana dohot Waduk Jatiluhur di Jawa Barat. Ai tong do on sada luat tujuan wisata ala uli ni luat i dohot humaliangna.\nRo muse angka napistar di bidang perikanan (ahli dekke) mandok, ia tao na mansai bidang i, cocok do gabe inganan laho mambudidayahon dekke. Taulahon ma muse songoni. Di bolat-bolat ma tao i gabe keramba-keramba (jaring apung). Dungi dilean ma siallangon ni dekke i marlobi-lobi, asa hasil na godang di tingki gotilon (panen). Hape dang diparrohahon, ia tao i tung mansai bidang situtu, jala holan sada do haruaran ni aek na (outlet). Alani i pardalan/aliran (flow) ni aek di tao i tu outlet i tung lambat situtu do. Gabe terakumulasi ma angka sisa-sisa allangon ni dekke i, kotorsn ni dekke i, songoni nang angka dekke na busuk sian keramba i. Gabe litok ma aek ni tao i jala bau. Molo hona tu badan gabe gatal. Tamba ni i muse tubu ma angka tanaman air (enceng gondok).\nTingki otonomi daerah saonari on, tamba ma kabupaten na imbaru di Bona Pasogit. Jala sude kabupaten on ingkon parsidohot do nampuna (memiliki) tao i. Dipaune ma tutu songon i. Pitu ma kabupaten na mangaliati tao i saonari, ima Tapanuli Utara, Tobasa, Samosir, Humbang Hasundutan, Dairi, Simalungun dohot Karo. Hape dang disadari bahwa molo sada barang/benda/areal/luat umum tung susa do mengelola on. Adong do istilah songonon :”barang milik bersama bisa menjadi milik semua (common belonging) atau tidak milik siapa-siapa”. Molo sahata do sude pamarenta sian ganup kabupaten i, denggan ma tao i, alai molo sibahen program na be do, lam tusegana ma i. Na taida sahat rodi saonari, so adong dope program terpadu (ulaon hatopan) na dipaune ni pamarenta di pitu kabupaten i nalaho melestarikan Tao Toba dohot humaliangna.\nMamereng on ma ra, gabe ro ma rasa pesimistis dohot pandelean sian angka dongan namanjaha surat ni ito Lydia on. Ito Lenny Hutajulu madok : “molo sude angka Halak Batak parpangkat natimbo peduli, boi do tao i dijaga. Alai apa yang bisa saya lakukan jika saya hanya sebagai masyarakat biasa?,” on ma didok. Tutu doi, hita rakyat merasa tak berdaya. Alai ito, gerakan konservasi saonari on justru godang hian do dirintis masyarakat biasa. Hulean ma piga-piga contoh:\nPastor Simon Sinaga, OFM Cap., na merehabilitasi kawasan hutan lahan tandus dan gersang Sikopi Kopi di Kecamatan Aek Kanopan, Kabupaten Labuhan Batu. Songonon ma didok oppung pastor on, “keberadaan hutan di tengah kepungan perkebunan sawit di Sumut bisa menjadi simbol. Simbol perlawanan terhadap perluasan perkebunan sawit yang tak terkendali, kebablasan. Sikopi Kopi secara pasif menahan agresi perkebunan kelapa sawit.” Nungnga 66 taon umur ni oppung pastor on, alai naeng laho dope ibana tu luat Parlilitan, Kabupaten Humbang Hasundutan, laho menjaga kelestarian ni hau haminjon (kayu kemenyaan). “Ancaman terhadap tanaman kemenyan sangat nyata. Hutan itu terus dibabat,” kata Pastor Sinaga mengisahkan perilaku perusahaan yang tidak memahami pentingnya keberadaan jenis tumbuhan tersebut (Kompas.com, 13 Januari 2009).\nSongoni nang Pastor Fidelis Sihotang, OFM Cap. (alm), tung godang situtu do dilehon amang pastor on angka bibit ni suan-suanan tu Siambaton Julu, Kecamatan Pakkat. Jala dipajong-jong do sada parsikkolaan khusus (SMK) di Huta Sitanduk, Kecamatan Tarabintang, Kabupaten Humbang Hasundutan. Parsikkolaan on mangajarhon tu murid-murid na, boha mangarit hotang, mambahen anduri, mambau/mengayam lage, amak, hondang, martukang, manuan-nuan/ mangula dohot ketrampilan na asing.\nMolo di luat na asing, di Dusun Bawalatang, Desa Nawakote, Kecamatan Walanggitan, Kabupaten Flores Timur, adong do sahalak ina, Theresia Mia Tobi, mempunyai perhatian besar menjaga lingkungan hidup, khususnya budidaya tanaman gaharu (Aquilaria spp), sejak tahun 1993. Tanpa kenal lelah beliau menggerakkan dan memberdayakan masyarakat melalui penanaman pohon dengan semboyan “bila satu pohon ditebang, akan diganti dengan penanaman seribu pohon”. Karena prestasinya, beliau sering diminta menjadi pembicara atau nara sumber pada berbagai pertemuan dan sosialisasi yang berkaitan dengan lingkungan. Tidak hanya di tingkat desa dan kelompok tani, tapi juga di tingkat Kecamatan dan Kabupaten (Majalah Matoa, Edisi November 2008). Nungnga dapot penghargaan inanta on sian Presiden SBY.\nJadi, tung godang do naboi tabahen na laho melestarikan Tao Toba i, nang pe hita masyarakat biasa. Ito Lenny Hutajulu dohot angka dongan na asing pe, molo porlu sada inganan hatopan laho berpartisipasi, boi do bergabung tu Komunitas Earth Society Tour D Toba napinahot ni Lae Miduk Hutabarat na marpusat di Kota Medan.\nPraktisi Pengelolaan Lingkungan Hidup\nOktober 15, 2009 tanobatak\tAdonia Sihotang, Danau Toba, Earth Society, Pusuk Buhit\nSatu respons untuk “Tung Mansai Arga do Tao Toba di Halak Batak”\nqhue sgt terharu mdgar crtay nech\nOktober 6, 2010 at 9:57 pm


Haro Alap – DONALD HAROMUNTHE\nTag: Haro Alap\nHaromunthe di Adopan ni Punguan PARNA\nDitulis oleh marga Haromunthe dengan akun FB @Haro Alap\nTung mansai lomos jala loja do hami pomparan ni Op Jelak Maribur khususna na marhuta sian Negeri Tamba, Kec Sitiotio, Kab Samosir molo disungkun dongan tubu Pomparan ni Nai Amboton ima sukkun-sukkun : “Boasa hamu mangalap boru Tamba molo marga Munte do hamu, alana marga Munte i pomparan ni Nai Ampaton manang parna do i”.\nTung mansai maol do hualusi hami sukkun-sukkun i. Sipata do hami margabus asa unang adong sukkun-sukkun i.\nAlani i patorangon nami do saotik pardalanna tu hamu angka Amanta Raja dohot Inanta soripada boasa hami mangalap boru Tamba dohot angka boru ni Pomparan ni Nai Ambaton na asing, ima boru Simbolon, boru Sitanggang dohot angka na asing dope noso boi pinajojor.\nTaringot tu sukkun-sukkun i, anggo alus na jempek sian hami songonon do: “ Ai dang ditonahon oppung nami tu hami na iboto nami boru Tamba dohot boru ni Pinompar ni Nai Ambaton na asing, alai sada tihas do dibahen di hami gabe digoari ma oppung nami Haro”. Ido sada siingoton dibahen di hami tarlumobi ma di Pinompar ni Jelak Maribur na marhuta di Negeri Tamba. Ido asa umbahen mangalap boru Tamba dohot boruni Pinompar ni Nai Ambaton na asing sahat tu sadarion.\nTaringot tu tihas i, paboaon nami do saotik turi-turian na ditonahon ni natoras nami tarsongonon:\nIa ompunta Munte tua dua do anak na, ima Jelak Karo, na marhuta jala marpinompar di Negeri Tongging; dohot anggina ima Jelak Maribur na ginoaran Datu Parultop. Tudos songon tu goarna i, ia Oppu Jelak Maribur na malo do marultop, jala mansai lomo do rohana mangultop angka pidong.\nDinasahali dibereng ibana do sada pidong tung mansai uli warna ni habong na, jala laos diultop ibana do pidongi, alai dang hona, jala laos habang do pidongi. Alani lomo ni rohana mamereng pidongi laos di ihutton ibana didia muse songgop pidongi. Dung jonok ibana tu parsonggopan ni pidong i diultop ibana muse, alai tong dang hona jala laos habang muse.\nDina mangihutton pidongi ibana, gabe sahat do ibana tu sada huta, ima huta Negeri Tamba saonari. Di huta Negeri Tamba dibereng ibana ma sada boru-boru, martonun di bona ni unte puraga, jala laos godang do boras ni unte i naung malamun. Alani i sir do rohani Oppu Jelak Maribur naing mangallang unte, laos dipangido ibana tu boru-boru i. Dung dipangido ibana tu boru-boru i dipaloas do ibana didok,: Jakkit hamu ma ito molo sir do rohamu naing mangallang unte i. Dung dipaloas boru-boru i dijangkit Jelak Maribur ma unte i jala laos diallang do unte di ginjang tingki na manjangkit i. Dungi manaili ma boru-boru i dompak ginjang.\nDiberengma Jelak Maribur manggallang unte puraga. Alani i rodo ijur ni boru-boru i naing mangallang unte i, laos didok: “ia dobuhon hamu ma di au sada unte i, ai gabe laos ro do ijurhu dung hebereng hamu mangallang unte i”.\nDialusi Jelak Maribur do pangidoan ni boru-boru i didok:\n“Tarehon hamu ma ulos muna i asa hudabuhon”.\nDi nanidabuhon ni Jelak Maribur unte i, alani borat ni unte gabe laos bukka jala russur do ulos pinakke ni boru-boru i, gabe maila do boru-boru i laos lao maringkat tu jabu. Alai anggo Jelak Maribur tung mansai lomo do rahana mamereng boru-boru i.\nDilului Jelak Maribur do dalan boha asa boi boru-boru i gabe parsonduk bolonna,pola do marsahit boru-boru i dibahen asa adong dalanna laho mangubati. Di na mangubati sahit ni boru-boru i laos tubu do holong di nasida, jala martunas do siubeon ni boru-boru i, I ma nagabe oppu boru namamopar hami, boru ni Tamba Lumban Tonga-tonga.\nDung diboto Raja Tamba Lumban Tonga-tonga naung martunas siubeon ni boruna, dijou ma angka hahanggina naloho manungkun Oppu Jelak Maribur. Disungkun hahanggina ma Oppu Jelak maribur manang na sian dia do harorona. Disungkun-sungkun ni Raja Tamba Tua, dialusi Jelak Maribur do na ro sian Tongging do Ibana jala anak ni Munte Tua.\nDung dialusi Jelak Maribur, ditimbangi Raja Tamba Tua do alusni oppu Jelak Maaribur jala di dok : “Naso adat, naso uhum do hape pangalaho ni Jelak Maribur, namariboto do hape nasida. Ikkon siseaton do ibana, situtungon tu api, sinongnongon tu tao”.\nDibege boru ni raja ido hata naung pinasahat ni angka Bapana tu oppu Jelak Maribur, alani i maringkati do ibana mandapothon oppu Jelak Maribur laos dihaol jala didok : “Molo songoni do amang rap seat hamu ma hami nadua, asa unang maila au”.\nDung dibege hata ni boruna, didok Raja Lumban Tonga-tonga do tu angka hahanggina : “Dihamu angka hahanggingku, dang tarjalo au pangidoan ni borunta i, pangidoan ku di hamu asa loas hamu ma mangolu nasida, sai donganna gabe mai. Ai manang boha pe jolma do nataluli, dang bahenonta umum nalaho pasuda jolma. Alai asa unang gabe andor siuhut-ihuton on tabahen ma sada tihas di nalaho helanta, dang margoar Jelak Maribur be ibana alai Haro ma, ai nungnga managam-nagam haroan be hita.\nSongoni ma saotik turi-turian naboi dipatorang hami tu hamu Amanta Raja dohot Inanta Soripada boasa hami marga Munte khususna pinampar ni Oppu Jelak Maribur na marhuta di Negeri Tamba, Kec Sitio-tio, Kab Samosir mangalap boru Tamba, dohot angka boru ni pinompar ni Raja Naiambaton. Molo marningot tarombo, patar do disi ia Oppu Jelak Maribur/Datu Parultop pinompar ni Munte Tua.\nPosted on March 11, 2016 January 20, 2017 Categories TobaTags Budaya, Genealogy, Haro Alap, Haromunthe, PARNA, Toba3 Comments


TUNGKOT SIALAGUNDI – TanoBatak\nNdang sude luat hatubuan ni hotang dohot mallo na suman bahen tungkot. Alai ianggo sialagundi, mura do i dapot nang pe so ingkon tu harangan. Sai tigor do partubu ni sialagundi sian mulai metmet sahat tu na timbo. Dangkana pe tigor do jala suman bahen tungkot di pardalanan manuati dolok. Dung sahat di adaran natipak, ditinggalhon do tungkot i. Ai holan na mangaramoti langka na tumolsutolsu do i di angka na manuati dolok. Iangggo na manangkohi dolok, sumuhasuha do i, jala boi do tioponna angka ramba manang batu na adong di rahis i pagogohon parnangkokna, sipata dugulna diodothon.\nIanggo angka natuatua, molo dung suda gogo jala ngendul simanjojak, sai dibahen do tungkotna mangurupi pagopas dohot patulus pardalanna. Ima di angka naung mumut gogo. Di angka pardalan nagopas pe sipata do ringkot adong tungkotna, molo landit dalan dohot molo golap ari. Dibahen ma i mandodo aek sadia bagas, mamopo ramba napotpot, huathuat uju golap ari. Paluahon dirina do i, unang unjom di aek nabagas, unang tarjulluk di ramba napotpot, unang tombom tu na bongbong di jolona.\nAdong do nang tungkot i gabe tanda hatongamon dohot tanda harajaon. Ndang apala ulaula tu pardalanan be didok i. Hombar tu pangalaho dohot ulaonna do rumang ni angka tungkot i, ala ni i, olo do dang sarupa rupana agan pe sipata adong sarupa goar.\nSada Raja olo do adong dua manang lima tungkotna, hombar tu pamaheonna. Tu harajaon diboan ma tungkot balehat, tu pardalanan diboan ma tungkot mundi, tu balian diboan ma tungkot dodo. Molo datu pangulpuk sijou sumangot diboan ma tungkot tunggal panaluan. Asa dang tungkot ni Raja hape tunggal panaluan. Sian on dapot antusan, ia tungkot, ulaula do i manata pardalanan dohot tanda hatongamon dohot hadirion.\nAdong do nang tungkot manoto dohot manata parrohaon dipungka natuatua, didok ma i patik. Dilapati angka natuatua do patik i, tungkot di pardalanan huathuat di nagolap. Raja do pandapotan di patik dohot uhum. Ima na andap di tonga ni natorop manungkoli roha marhite patik, nanaongi marhite uhum, i do umbahen didok Raja i partungkot balehat/malehat raja.\nHadosan do di angka ompunta najolo mambahen patik hombar tu hasintongan marojahan dibagasan holong dohot dame. Ala ni i ndang adong dingkan di patik i tu ganup jolma naung dohot martuptup sisada lulu di patik naung pinahotna. Molo adong nalipe sian patik, hona uhum ma ibana. Ala dohot ibana napajongjong patik, digora halak ma ibana tungkotna jumulluk munsungna. Sada tihas do on di angka natuatua naparjolo, ala ni i sai jamot do nasida di angka ulaonna, asa unang tartiha tu patik naung pinahotna i.\nHalak na maruhum do didok jolma na hot di patik dohot padan. Patik dohot padan i do pahothon parsaoran nadenggan dibagasan paradaton dohot ulaon siganup ari. Silaosi uhum do sitompas patik, ima natartuhas di angka parroha silangkai sabor ala jempek, sisuruk sabor ala ginjang. Talaktak siugari, ibana pahot patik ibana manursari.\nParuhuman do didok angka loloan ni raja manimbang uhum tu angka silaosi patik. Disi ma ditimbangi angka pangalaho ni natorop na mangalaosi patik. Raja pe ndang boi mangarambashon tungkotna tu nirajaanna. Hona uhum do ibana disi, ima marhite salenggam dohot batuan jinalona na gabe martoru tu dirina sahat ro di pinomparna. Dumokdok do uhum i tu Raja dohot pinomparna molo mangarobohon patik mangalaosi uhum di halak Batak.\nPatik dohot uhum, naung taruji do i sian angka ompunta nagalia na gabe siihuthonon ni angka pinomparna. Dipodai do angka pinomparna i asa mangihuthon adat, ima na marpatik dohot na maruhum sahat ro di angka pinomparna di pagian ni ari.\nHalak napatupahon adatna na so marsihor tu angka ruhut na marharoroan sian patik dohot uhum pinunghka ni angka ompunta najolo, ima na jotjot mangalaosi marhite hatangkangon mardongan hata na lemes, pinungka ni ompunta pinature sian pudi, ninna.\nDidok angka ompunta do; adat pinaradat uhum pinaruhum. Nanidokna disi; adat niulahon marpator sian uhum, diramoti patik nauli patik nadenggan na tau gabe hangoluan ni angka natorop. Unang gabe sidokdohi adat dohot uhum i tu angka nabile dohot napogos, alai dang lipe sian adat nauli dohot uhum natingkos i. Ndang dung hea didok; asing adat ni namora asing adat ni napogos, asing uhum ni raja asing uhum ni nabile. Hadosan do i di saluhut angka jolma halak Batak gomparan ni ompunta Siraja Batak napajongjong Bangso Batak na marpatik dohot maruhum, jala parsaoranna ditupehon dibagasan sada adat nauli jala sampuborna hombar tu angka hasomalan di luatna be. Ido umbahen diupamahon angka ompunta; tuat na di dolok matungkothon sialagundi, adat dohot uhum pinungka ni ompunta parjolo ihuthon hita sian pudi.\nIma tona ni angka ompunta na marisi poda siulahonon asa martua. Patik ima mangaramoti jolma unang lipe sian dalanna, uhum ima sitindangi hatigoran. Dilapati angka ompunta do; tona ima toto, poda ima sulusulu, patik ima tungkot, uhum ima lombulombu.\nSulusulu bintang tu laklak ni antaladan, niarit batang garudu bahen simpe ni tagan. Na so lupa di uhum na so lolos di padan, na talu diundangundang, i ma na so haulahan.\nJuli 15, 2007 tanobatak\n4 respons untuk ‘TUNGKOT SIALAGUNDI’\nHoras di hita sude\nMaret 16, 2008 at 1:50 am\ntimboel haposaen marboen berkata:\nhoraas madihita sasude.sai tongtong ma hita sada songon sada aek asa mian dihita hadameon dohot hamajuon saya bangga menjadi orang batak dan takkan pernah mingggalkan budaya batak samapi generasiku, dihita bangso batak tapature ma rohatta dohot pangalahotta tu ari naeng ro songni majo hata sian au salam horras\nAgustus 1, 2009 at 6:05 pm\nTuat ma Nadolok martungkot Sialagundi na pinungka ni Ompunta naparjolo naeng ma ihuthononta sian pudi .Dari sisi hukum ini merupakan ketentuan umum ,dari sisi budaya ini merupakan Poda ,Amsal, Proverb .Ini masuk lingkungan umpasa ,bukan umpama .\nFebruari 23, 2010 at 9:30 am\nIa Umpasa manang Umpama pe, molo pinarateatehon dang adong naso tarjalo roha, sude adat dohot uhum napinukka ni Ompunta namarjolo tong do Mangolu disude partingkian (Up to date). Alai manukkun majolo Ahu, adong do sian Umpasa,umpama manag adat dohot uhum naketinggalan Zaman? menurut saya mereka sederajat dengan para filsuf dari Eropa, Yunani.\nJuni 1, 2012 at 6:30 pm


Torsa 13 | ULTOP ULTOP\n13. Si Mahapmahamundi\nDisuru amana ma sahali anakna na margoar Si Mahapmahamundi laho masituak dohot napuran dibahen naeng margondang nasida pasahat ulpuhan ni datuna mamele ompuna. Alai dipatik amana i ma anah i, songon on ma didok, “Molo tung dapotan tuak damang angkin, sotung pandaion dibahen ho nang napuran na binoanmi!” Jadi didok ma mangalusi, “Olo, buni pe hubahen ia dung adong.”\nDung i dilului ibana ma tuak tuhoronna, jadi adong ma jumpangsa. Ditapu ma dohot napuran jala ditungkus tu ulosna. Dung i muli ma ibana. Alai di tongan dalan i pajumpang ma Si Mahapmahamundi dohot angka raja, naborhat janji naung uasuasan dipardalananna i binahen ni las ni ari. Disungkun nasida ma Si Mahapmahamundi taringot tu isi ni poting na hinadangna i songon on, “Aha do na dibagasan poting na hinadangmi, ale amang?” Didok ibana ma mangalusi, “Tuak do i da rajanami.”\n“ua tetekhon ma otik tu tanganhon ale amang, asi roham!” ninna raja i. Jadi didok Si Mahapmahamundi ma, “Tona ni damang nasogot tu ahu, ndang jadi hona pandaion tuak na huboan on bahenon ni manang ise.”\n“Ai marhua hamu huroha umbahen songon i pamatik ni amanta tu ho?” ninna raja i manungkun. Dung i didok ma mangalusi, “Na pasambar tutur do hami angkin didok damang (lapatanna: ama i dohonon ompu).”\nUmbege i angka raja i, longang ma rohana di lapatan ni na pasambar tutur. Pola masisungkunan nasida sama nasida, laos lao do raja i manulus dalanna so diboto be lapatan ni hata ni Si Mahapmahamundi. Maila nasida manungkunhon hata i tu ibana. Dung sahat ro di huta Si Mahapmahamundi, dialualuhon ma hata i tu amana, didok ma, “Mansai torop nangkin ale amang jumpang ahu angka raja di dalan i, gabe hutaluhon nasida luhut marhata.” “Beha ma huroha panaluhonmu di nasida i, jala beha didok ho?” ninna amana i.\nSongon on ma da amang pangalahona,” ninna Si Mahapmahamundi, “Disungkun nasida ahu, ‘Tudia ulaon ni tuak mi ale amang?’ ninna nasida; Jadi hudok, “Napasambar tutur do hami angkin,” ningku; gabe masisungkunan nasida di lapatan ni hatangki laos laho nasida manulusi dalanna ai maila do manungkun lapatan ni hata i tu ahu.”\nJadi didok amanna i ma, “Toho ma i ale amang! Naung malo do ho hape maransaansaan,” ninna. Hape nian ndada hata na tubu sian diri ni Si Mahapmahamundi hata na nidokna i, nabinegena sain halak do i laos dipaluhon tu angkupna manghatai.\nDung leleng, dituluk amana i ma muse parbinotoanna di panghataion. Ala so diantusi rohana hata na nidok ni amana i gabe on ma didok mangalusi amana i, “Aha ma na pinaboaboa tu ahu ansaansaan? Aha na so huboto, lapatan ni hata dia na so huantusi? Gari roha Jau dohot roha Toba huboto,” ninna. Ai maila ibana na oto. Mago ma Si Mahapmahamundi dibahen pangalahona i, ndang tarpoda be, ai saluhut do didok na binotona hape nanggo aha ndang adong parbinotoanna.


sastra nusantara | Mandailing Online | Page 3\nHome / Tag Archives: sastra nusantara (page 3)\nTag Archives: sastra nusantara\nMARSIDAO-DAO (episode 26)\n03/06/2016\tLeave a comment 761 Views\nNovel Mandailing Nanisuratkon : Dahlan Batubara Sogot ni ari, Siti mambangkit gule na madung masak tingon uali i dalian tataring i. Isonduksa indahan tu pinggan Si Siti dohot si Poso nagiot mangan manyogot marayak kehe tu sikolana. “Naron dung muli ...\nMARSIDAO-DAO (episode 25)\n01/06/2016\tLeave a comment 808 Views\nNovel Mandailing Nanisuratkon : Dahlan Batubara Si Pikek dohot Si Rahim doma donganna modom i bilik podoman i. Ipamanat-manatisa tompa ni pinomparna na ostang mungkor tando sinok ni modomna. Anggo ia ngada pe ra tarpodom, na pupu taringot tu ...\nMARSIDAO-DAO (episode 24)\n30/05/2016\tLeave a comment 809 Views\nNovel Mandailing Nanisuratkon : Dahlan Batubara Tar pukul 12 marayak kotu Luhur, parobanan ni mait ma ostang i jolo bagas i. Alak najaji pe madung rongom i alaman i. Si Poso totop do i lambung ni Muklan. Si Pikek i ...\nMARSIDAO-DAO (episode 23)\n27/05/2016\tLeave a comment 753 Views\nNovel Mandailing Nanisuratkon : Dahlan Batubara Dua bolas ari Si Imran nagulung i, ima namarsituhuk malaria, ngada pe adong tarida tu murakna. Mangalao aruar bagas pe ngada tolapsa. Dai ni indahan les paet do ilalasa. Imaia, namatondik i ngada be ...\nMARSIDAO-DAO (episode 22)\n26/05/2016\tLeave a comment 738 Views\nNovel Mandailing Nanisuratkon : Dahlan Batubara “Adong do etek nami sanga tobang nami i, umak?,” ning si Pikek. “Adong, etekmu sada, goarna Laila, umur nia 30 taon mei sannari. Tobangmu indadong harana umak ma nagodangna adaboru. Mamakmu sada, tai mariganan ...\nMARSIDAO-DAO (episode 21)\n25/05/2016\tLeave a comment 787 Views\nNovel Mandailing Nanisuratkon : Dahlan Batubara Muli tingon bagas Basiron i, iobarkon ia tu dadaboru nia nangkan poken na ro ma alai mangalao tu Bilah. “Alhamdulillah, bahat ma ita soni nalao tu Bilah. Oi baya, jop doma roangku, jabat tolu ...\nMARSIDAO-DAO (episode 20)\n20/05/2016\tLeave a comment 824 Views\nNovel Mandailing Nanisuratkon : Dahlan Batubara Dung sidung markobar-kobar i namangido asaya i bagas ni Basiron i, marmulian ma anakboru boti kahanggi soni muse koum na sihil boti muse lunggu banjar. Tai barisan ni parkahanggian les na tading dope, ima ...\nMARSIDAO-DAO (episode 19)\n16/04/2016\tLeave a comment 730 Views\nNovel Mandailing Nanisuratkon : Dahlan Batubara Dung do sidung manaktak sibodak dohot mambongka arambir, na marmulian ma deba tu bagasna. Tar dua tolu kahanggi sisolkot dohot Si Muklan boti Maramis les juguk dope i sopo i mangidup-idup sareto manyirup kopi. ...\nMARSIDAO-DAO (episode 18)\n15/04/2016\tLeave a comment 874 Views\nNovel Mandailing Nanisuratkon : Dahlan Batubara Dung kotu Isya dohot Si Poso mangiutkon amang nia tu bagas ni Si Maramis ima nangkan manaktak sibodak dohot mambongkai arambir nangkan gule markorja ancogot. Dung do mijur tingon bagas, les na tu sibodak ...\nMARSIDAO-DAO (episode 17)\n14/04/2016\tLeave a comment 773 Views\nNovel Mandailing Nanisuratkon : Dahlan Batubara “Olo, doaon ma so les iras inanta, doaon so tibu adong parsuoanna”. “Imada, mudah-mudahan les iras ma inanta, adong parsuoan, amin,” ningia. “Ancogot borngin so uecekkon ma jolo tu kahanggi, dung sidung mananktak sibodak ...


Anak Naminiahan….. – Amani Partogi\n← Jeppek do pat ni gabus\nHurang pat na sada nai →\nPosted on 24 November, 2009 by Hendry Lumban Gaol\nOleh : Hendry Lbn Gaol\nLeleng amanJamordong jonjong di balatuk ni jabuna, na naeng maruppak i. Mamikkirhon balos ni surat ni anakna siakkangan na jinahana ondeng. Boasa sai dohononna au ro tu Jakarta?, ua nasida ma nian ro mandulo au, molo tung masihol ibana dohot pahoppu i, ninna ibana di bagas rohana. Diulakkon ibana muse sahali nai manjaha surati i, apala na partoru I didok disi “ Bapa, nunga piga hali sai maos disukkun pahompum si Jamordong, kapan oppung datang ninna, jadi naruhakku, tinggalhon ma jo ulaon mi satokkin, ro ma ho tu Jakarta, hutongos pe anon ongkosmu tu halak ito NaiPadot di Medan”.\nDua do ianakkonni OppuJamordong baoa jala sa maboru, ima nai Padot na muli tu berena kandung ima anak ni ibotona par Sitonong i. Ia anakna nadua nari di Jakarta do mangaratto. Jala boi dohonon anak sijujurng baringin do ianakkon na i, tarlumobi ma amanJamordong, anakna sihahaan i. Molo sian arta nian, nunga boi ibana gabe sahalak pangaratto na marhasil ditano parserahan i. Tarida do tutu, molo tikki ari natal, sai manubbang do tu gareja di huta pinomat songon gatti ni tabe selamat natal, jala anggo passi bidda ni oppuJamordong datung marnahurang.\nAlai, nang pe nunga magodang pahoppu panggoaran na, si Jamordong, dang hea dope OppuJamordong lao mangebati tu luat Jakarta on. Andorang tardidi pe siJamordong, tong do dang olo ibana ro tu Jakarta. Tung mansai godang do sidalian dibaen ibana. Dung marujung ma OppuJamordong boru dang haru dihagiothon ibana lao mardalani marhuta sada. Tibu marujung ngolu niolina i, andorang metmet dope anakkon na tolu i.\n“Dang hajua be on…” ninna dibagas rohana.\nDibalik bulanna, lao ma ibana mangebati pinopparna tu Jakarta, naeng mamereng sude pandaraman ni amanJamordong, nang songoni AmanTolop siappudanna i tarlumobi ma tahe mandulo pahompuna sian anakbuhabajuna nang sian siappudanna i. Marasing do parnasipon ni amanJamordong tu amanTolop. Nang pe rupani nunga sai diurupi amanJamordong ibana, alai sai lalap do diparhassiton ngoluna,molo pinatudos tu amanJamordong. Tikki martokko ibana di Pasar Tanahabang, hona tutung do ugasanna. Dilaon-laon ni ari, dilean do dibana sada motor angkutan, hape naso panagamanna di loddos do anak nideba ujungna mandandangi. Onma na nanidokna sibaran.\nDung sahat di Jakarta, diboan amanJamordong do ibana mamereng sude namasa di Jakarta, mangan di restoran na arga, modom di hotel. Disima didok ibana ungngali do hape Jakarta sian di hutana di DolokSanggul hape, riddop i, ninna ibana di roha.\n“ Ai didok jolma I mohop di Jakarta, hape dia ma neh,….ngali hian do, maru ikkon marbulusan iba molo modom” ninna ibana.\nDibalik arina, diboan muse mardalani tu Ancol rodi tu Taman Safari, sude ma tahe, jala dang hatinggalan laho manuhor baju dohot sipatu na arga jala na jeges, pola do gok koper na i sude baju na imbaru.\n“Papuas ma bapa namarJakarta i, on ma nanidokna Jakarta” ninna AmanJamordong dung laho mulak nasida sian paredang-edangan.\nDibodarina, dung sidung mangan nasida di sada restoran na arga di Kelapa Gading, didok oppuJamordong ma asa marsogot di jabuni amanTolop ma jo ibana manang na piga borngin andorang so mulak tu huta.\n“Imadah anaha, ai dang suman molo so sian jabu ni anggim iba nanggo pola piga borngin on, jadi naruhakku tusi ma jo au marsogot”\n“Nauli bapa, hutaruhon pe ho tusi, ido tutu sumanna”\n“Laos sian i ma au mulak tu huta, huboan hian ma sude baju-bajukku tusan”\n“Olo bapa, alai dua borngin nai ma jo dah, asa sombu sihol ni pahoppumi” ninna ManaJamordong huhut dibereng tu si Jamordong na sai tangging di abingan ni oppungna.\n“Ipe taho…balissan dison iba” ninna ibana, huhut ma nasida marsuhut-suhutan di restoran i.\nMarpikkir do amanTolop dibagas rohana, ai aha do baenon pasonakkon natua-tua on, ai nunga pola ro mangebati iba. Sai ditagi rohana mamboan tu akka siberengon di Jakarta on, alai sundat, alan di suhuthon oppuJaomordong do naung diaot-aothon ibana di klota na ribur on. Aha nama hape?, ninna iaban dibagasan rohana.\nJala ia boanaon tu MALL, nunga godang dituhor sian i jala tong do disuhuthon oppuJamordong naung lao nasisa belanja sian mol na bolon di Jakarta.\nBotarina I, tikki marnonang-nonang nasida nadua manaringoti parngoluon on, diarahon amanTolop ma ibana lao minum tuak na tonggi-tonggi paet buatan ni paberik tu sada kode tuak, diboto amanTolopan do attar boi dope oppuJamordong minum tuak.\n“Tu kode an ma hita bapa minum bir, mangaso-mangaso ma jo satokkin, sai dijabu bapa, annon bosan,…”\n“Adong kode tuak di kota on??\n“Adong bapa, jala mambege-bege ende batak”\n“Ima tutu, atik boha pajuppa dohot artis batak anon disi…” ninna oppuJamordong\nDiboan ma oppuJamordong tusada kape batak di Jakarta Timur, jala minum bir ma nasida nadua. Tohodo, molo dikape on sai pittor ro do pelayan ni kapei, anak boru mandongani jala pittor huddul di labbung ni oppuJamordong. Massiberengan nasida nadua, jala diboto amanTolop do nadiorhana i. Gabe paula so diboto ibana.\n“Songoni do bapa dison, asa adong mandoingani hita minum,…” ninna nasida.\nTabo ma attong nasida nadua na minum bir i, jala sai hapit ma anak boru on dilabbung ni oppuJamordong, sipata songon na dihaol otik sipata sai dibereng, jala mogap ma pakkilalaana manganggu uap na hussus napinakke ni anak boru i.\n“Dagah tutu, angur ni anak boru…” ninna ibana dibagas rohana. Ditogu anak boru on ma ibana marjoget tu jolo, jala tong nama paula so diboto amanTolop do namasa i.\nRenges dope oppuJamordong, ai nunga tahuak manuk nasida na mulak sian lapo parendean i. Didungoi ma ibana laho martugo. Disuru ma anakna, asa didungoi oppungna sian bilut.\n“Bangunin oppung nak…” ninna AmanTolop tu si Tolop\n“Iya pa, masihn tidur nya oppung…” ninna mangalusi, bohama namarumur opat taon, datung marroha dope I, alai ala disuru amongna, tor marlojong tu biluti, huhut dihutur-hutur oppung na i.\n“Iya oppung, sudah bangun kau, oppung??” ninna Oppu Jamordong\n“Ngilut dagingku sude bah…” ninna ibana dung di ida amanTolop mangopi-mangopi di labasan i. Didulo tu dapur, di ida dang disi parumaenna, ai nunga lao karejo.\n“Mura do ubat ni I bapa, jolo martugo ma jo bapa..” ninna amanTolop\n“Imadah, songon naso lakku…”\n“Attong martapian ma jo, asa lao hita tu parkusut an, ai namasuk angin do i, naso somal bapa marase nang markipas angin” ninna amanTolop muse patorakkon.\n“Ima tutu bah,…sotung so boi iba mulak marsogot…” ninna oppuJamorodong mangalusi.\nDiboan ma muse oppuJamordong tu pijat repleksi na adong di kota i, jala tutu dah, asing do molo tukang kusut na dison. Ai dirippu ibana do songon nadi hutana, ai nunga namatua namakkusut, ima oppunisiParulahan boru. Holan i do na malo makkusut di hutana, jala molo ngilut dagingna tor sai dijou do oppunisiParulahan on. Namariboto dope nian nasida, jala nunga tarbarita anggo sahit loja-loja, ngilut ni daging do, sahali makkusut, tor mago do sude i.\nHape asing do molo tukang kusut na di jakarta on, akka anak boru na uli jala na jeges do, huhut muse labbok-labbok bohina dohot parekkelna. “Urut ya pa, buka bajunya, semuanya deh.,…” ninna, huhut dilean lappin, ima kain sarung. Bah, naruhana, ai hahuaonna nama naeng? naruhana muse, alai diulahon oppuJamordong ma i, ai pamotoanna songoni do namasa. Tabo ma ibana namangurut i dah, sipata do mallobok taroktokna molo apala margeser tukang kusut i, didok manukkap, dungi didok singgalak muse.\n“Omna asa ibana, tabo nai namarJakarta on..” ninna ibana dirohana. Botul do anak naminiahan ho amaniTolop bah, diboto hodo pasonakkon natua-tuam. Anggo baju na imbaru i, sipatu na arga i, sude na i dang boanon mate, sonang ni roha i do, NINNA IBANA.\nMarroan be do hombar jabuna dung diboto naung mulak oppuJamordong sian Jakarta, songoni do namasa di hutai, massisukkunan be do. Atik pajuppa dohot dongan sahuta di Jakarta.\n“Ai pajuppa do hamu dohot berem??…jonok do nasida dohot tulang naposo siappudan ni” ninna oppuTalhun apala naujjonok sian hombar jabu i, manukkun ala di Jakarta do tong tolu anakna.\n“Sabas diahap ho na mangaratto i bah, oppu ni si Jamordong” ninna OppuTalut muse sian uluan an.\n“Martua ho, anak naminiahan pinopparmu” ninna amaniTagas, naupposona.\n“Sonang ho dibaen amanJamordong i ateh amangboru” ninna OppuHumirlap, diboto nasida pasti amanJamordong do pasonangkon amongna i, ala ibana do siparadongan\n“Imadah lae, holan amanTolop on do napasonang rohakku”\n“Toe ma nian, anggo amanJamordong do, holan napaloja-lojahon badan do i, nion do siappudankon, amanTolop, anggoi anak ni amana ma i, anak na miniahan, sai tor diboto do nadirohai,…” ninna huhut mekkel supping ibana molo di ingot nadiparruderudean i.\nPos ini dipublikasikan di TORSA dan tag Hendry Lbn Gaol, Jamordong, Turi-turian. Tandai permalink.\nOne thought on “Anak Naminiahan…..”\nPing-balik: Anak Naminiahan….. | Par Pakkat Online Nga Tok Jim i dah.....


Ingkon Mangarade do Naposo Haposan | Hangoluan ni Jesus\nMangarade ma Naposo Haposan!\nINGKON MANGARADE DO NAPOSO HAPOSAN\nMAMBAHEN PARBADAAN DO HARORO NI JESUS\nNunga dipaboa Jesus holan “punguan na metmet” do na dohot tu Harajaon banua ginjang i. (Lukas 12:32) Alai ndang mura i. Dipatuduhon Jesus do na ingkon diulahon asa boi dohot tu Harajaon i.\nAlani i, didok Jesus ma tu angka siseanna asa tongtong jaga paimahon harorona. Didok ma, “Pangke ma pangkean ni parhobas jala mangarade ma hamu, tongtong ma galak palitomuna. Jala hamu ingkon songon halak na paima-imahon tuan ni nasida mulak sian pesta parbogason. Tingki ro ibana jala dituktuk pintu, pintor boi ma bungkaon ni nasida. Marlas ni roha ma angka hatoban na sai jaga tingki ro tuanna.”—Lukas 12:35-37.\nMura do diantusi angka siseanna na pinaboa ni Jesus di tudosan on. Sai mangarade do hatoban i paimahon tuanna mulak. Dung i didok Jesus ma, “Molo ro ibana di tonga borngin manang tingki tahuak manuk jala rade nasida dapotna, marlas ni roha ma angka hatoban i!”—Lukas 12:38.\nTudosan ni Jesus i ndang holan mamodai nasida asa gabe parkarejo na ringgas. Ai dohot do taringot dirina na pinaboana disi. Alani i do didok ibana, “Hamu pe, sai mangarade ma hamu, ai di tingki na so panagamonmuna do ro Anak ni jolma i.” (Lukas 12:40) Lomo do roha ni Jesus asa rade siihuthon ibana tingki ro ibana di ari na naeng ro, tarlumobi “punguan na metmet”.\nDung i disungkun si Petrus ma Jesus, “Tuan, holan tu hami do dipaboa ho tudosan on manang dohot do tu na asing?” Alai ndang pintor dialusi Jesus i. Dibahen ma tudosan na asing, “Ise do sasintongna naposo haposan jala na marbisuk na pinillit ni tuanna laho mangaradoti angka naposona na asing, na sai mangalehon sipanganon na dihaporluhon nasida di tingkina? Marlas ni roha ma naposo na mangulahon songon i didapot tuanna di harorona i! Tutu do na hudok on tu hamu, pilliton ni tuanna ma ibana mangaradoti sude artana.”—Lukas 12:41-44.\nJesus do “Tuan” di tudosan i. Ibana do na digoari Anak ni jolma. Alani i, sian “punguan na metmet” do na gabe “naposo haposan” i jala dohot do nasida manjalo upa di Harajaon i. (Lukas 12:32) Didok Jesus, naposo haposan ma na laho mangalehon ‘sipanganon na dihaporluhon di tingkina’ tu “angka naposona na asing”. Alai, Jesus do na mangajari jala na patoguhon haporseaon ni si Petrus dohot angka sisean na asing di tingki i. Alani i, diboto nasida ma na laho dibahen pengaturan laho patoguhon haporseaon ni angka siihuthon Kristus di ari na naeng ro, i ma saleleng haroro ni Anak ni Jolma i.\nDipaboa Jesus ma muse boasa ingkon jaga angka siseanna jala mangarade. Ai boi do gabe ndang jaga be nasida jala mangulahon na jahat tu angka donganna, “Alai autsura didok naposo i di bagasan rohana, ‘Sundat do ro tuanki,’ gabe dipungkuli ibana angka naposo baoa dohot borua jala mangan minum ma ibana sahat tu na mabuk, dung i, di ari na so panagamanna jala di tingki na so pamotoanna ro ma tuan ni naposo i. Borat ma uhumon ni tuanna ibana jala bahenonna ma ibana rap dohot angka na so marsihohot.”—Lukas 12:45, 46.\nDung i didok Jesus ma tu angka siseanna, “Ro do ahu laho pagalakkon api di tano on.” Godang do parbadaan alani ibana jala gabe ndang marlangku be ajaran dohot adat ni halak Jahudi alani ibana. Gariada angka na saripe pe gabe marbadai do. Didok Jesus, “Masa ma parbadaan di nasida, ama mangalo anakna jala anak mangalo amana. Ina mangalo boruna jala boruna mangalo inana. Simatua boru mangalo parumaenna jala parumaenna mangalo simatuana boru.”—Lukas 12:49, 53.\nDung i diida Jesus ma tu angka halak i. Godang do sian nasida na so mangakkui ibana Messias. Didok ibana ma, “Molo diida hamu mangkolom ombun di sabola barat dohononmuna ma, ‘Naeng ro nama udan haba-haba,’ jala masa do i. Jala molo diida hamu mangullus alogo sian selatan, didok hamu do, ‘Na laho ro nama logo ni ari,’ jala masa do i. Halak na munafik, diboto hamu do mangida tanda na tarida di tano on dohot di langit, alai boasa ndang diboto hamu mangida tanda na masa di tingki on?” (Lukas 12:54-56) On patuduhon ndang mangarade nasida.\nIse do “Tuan” jala ise do “naposo haposan”?\nSian dia do diboto angka sisean na laho adong naposo haposan di ari na naeng ro? Aha do na laho diulahon nasida?\nBoasa mansai ringkot poda ni Jesus taringot tu mangarade?


Trio Ambisi Archives - Lirik Lagu Batak Trio Ambisi Archives - Lirik Lagu Batak\nCategory: Trio Ambisi\nSulang Sulang Pahompu\nLirik Lagu Batak - October 10, 2020 - No comments - Trio Ambisi\nlirik lagu sulang sulang pahompu. cipt : soritua manurung. boru hasianku. dohot hamu helakku na burju. dijalo tuhan do tangiangmu. saut sinakkap muna. jumpang do tutu nani jalahan. jala dapot niluluanmu. maranak nang marboru do hamu. songon hatani tuhani. ditikki pamasu masuonmu. nuaeng pe borukku. nang dohot di hamu amang hela. jalo hamu ma ulos […]\nlirik lagu kopi sidikalang. adong do sada huta di luat dairi i. tung mansai uli do huta i. kopi do mamboan goarni huta i. ima kopi sidikalang i. kota sidikalang kota parkopiani. nungnga tarbarita goarni. akka si inum kopi sude umbotoi. taboni kopi sidikalangi. nungnga tarbarita sidikalangi. sahat tu desa na ualui. pengusaha pe godang […]\nLirik Lagu Batak - October 9, 2020 - No comments - Trio Ambisi\nari parsirangan. dang boi huhalupahon. ima tikki dibahen ho. surat putus tu au. sai hupanotnoti. jala hupahusor husor. sai songon na marnipi do. huhilala. boasama ito tadikononmu au. soada sala na hubahen tu ho ito. boasama ito putusononmu au. dukkon bagas holokki tu ho hasian. sai hupanotnoti. jala hupahusor husor. sai songon na marnipi do. […]\nlirik lagu dainang. dalan na rais, mabukkuk di laosi ho. loja ho inang di nalao mangula i. so sanga tahe di dai ho nasonang i. holan lao pature ture au da inang. roham tung lambok, nang pe loja ho inang. ikkon do sonang bahenonku ho nian. so sanga di dai ho gogo ni da tangan […]\nJamot Ma Hita\nhamu sude amang na liat na lolo. dohot hamu inang soripada. sai jamot ma hita di tona ni omputta. si jolo jolo tubu amang inang. sai ta peop ma huhut sai ta rajumi. asa denggan hita tu joloan on. molo adongna hurang di akka pambahenan. denggan denggan ma hita marsianjuan. ikkon ingot do hita di […]\nangka na taulahon i. solot dope di rohangki. holongki dang muba sian ho. huingot dope i holong pinasahat mi. ro di sadarion masihol au tu ho. sipata do nian naeng huhalupahon ho. alai dang boi tarbahen au. lam ganda holongki ala ni sihol hi. holan ho naboi pamalum rohangki. holongki holan sasada ho. soada na […]\nLirik Lagu Batak - October 5, 2020 - No comments - Trio Ambisi\nlirik lagu poda. angur do goarmi anakkon hu. songon bunga bungai nahuccusi. molo marparange na denggan doho, diluat nadaoi. jala ikkon ingot doho, tangiang i do parhite hitean mi. dingolumi, da tondikku. unang sai mian jat ni rohai. dibagasan rohami. ai ido mula ni sikkam mabarbar da hasian. ikkon banget ma ho marroha. jala pattun […]\nlirik lagu borukku. borukku hasianku, boru na burju. las roha ni amangmon mida ho boru. simbur magodang denggan jala uli rupa. soada na hurang di ho. damang parsinuanku, damang na burju. las roha ni borumon, mida ho amang. loja do ho lao pasari sari borumon. asa boi marsingkola au. amang parsinuan da na burju. sai ganjang […]\nlirik lagu martina. suda do gaji sabulan. suda do nang pansarian. ala targoda au tu ho ito. so boi tarpodom matangki. holan na mamingkiri ho. alani ho, alani ho. tung godang nauli rupa. siboru naung hutanda. ai holan ho do. tarpangan rohangku. dang lakku mangan au ito. holan paingot-ingot ho. alani ho, alani ho. o, martina, […]\nlirik lagu tabo dai nai. molo sada tamba sada, da ingkon do gabe dua. toho doi, toho doi, i do sasintongna. molo di angka na poso, na mamungka parjanjian. sada tamba sada, ingkon gabe sada. sada ma hatanta, sada nang rohanta. so tung adong, so tung adong, mardua roha. so tung adong, so tung adong mardua […]


“Umtabo do on sian Manonton Film”\nJAHA DI BAGASAN BAHASA Afrikans Albania Amhara Arab Armenia Azerbaijani Baoule Basque Batak (Toba) Bislama Bolanda Cebuano Cheska Chichewa Cina Kanton (Disederhanakan) Cina Kanton (Tradisional) Cina Mandarin (Disederhanakan) Cina Mandarin (Tradisional) Denmark Esti Farsi Fiji Fon Galicia Georgia Gun Hausa Heber Iloko Indonesia Inggris Isoko Italia Jawa Jepang Jerman Katalan Kazak Kinyarwanda Kirghiz Kongo Korea Kreol Haiti Kroasia Lingala Lituavi Magyar Malayalam Melayu Myanmar Nahuatl (Huasteca) Ndebele (Zimbabwe) Norwegia Pijin Pulopulo Solomon Polski Portugis Portugis (Portugal) Prancis Rumania Rundi Rusia Sepedi Serbia Serbia (Romawi) Shona Slovak Sloven Spanyol Suomi Swahili Swedia Tagalog Tahiti Tarascan Telugu Thai Turki Ukraina Valencia Vietnam Xhosa Yoruba Yunani\nGanup taon, diputarhon Sitindangi Ni Jahowa do godang video tikki kebaktian. Mulana bahasa Inggris do sude video i. Alai songon dia ma carana asa boi video i diattusi halak na so mamboto bahasa Inggris? Diterjemahon ma i tu godang bahasa jala direkam ma. Aha do pandapot ni akka halak na manonton video i?\nPandapot ni Halak Taringot Video I\nOn ma pandapot ni akka halak na so Sitindangi, na ro tu kebaktian di Meksiko dohot Amerika Tengah:\n“Huattusi do sude na di video i, jala hira na dohot do ahu di film i. Hona hian tu rohakku.”—Na ro tu kebaktian bahasa Popoluca, di Veracruz, Meksiko.\n“Hira na di hutakku do huhilala, jala rap makkatai dohot akka donganku. Umtabo do on sian manonton film. Ala boi do huattusi sude na di video i.”—Na ro tu kebaktian bahasa Nahuatl, di Nuevo León, Meksiko.\n“Tikki hutonton video di bahasangku sandiri, hira na langsung makkatai do halak na di video i tu ahu.”—Na ro tu kebaktian bahasa Chol, di Tabasco, Meksiko.\n“Burju do organisasi on mangurupi halak marsiajar di bahasa na diattusi akka halak. Dang adong organisasi na asing na songon on.”—Na ro tu kebaktian bahasa Cakchiquel, di Sololá, Guatemala.\nDang halak na profesional na dipakke Sitindangi Ni Jahowa lao mangarekam dohot mangisi soara tu video i. Jala somalna di huta-huta do i direkam. Jadi, songon dia ma cara ni nasida mangulahon i?\n“Ulaon na Massai Denggan”\nPiga-piga taon na parpudi on, diatur kantor cabang Sitindangi Ni Jahowa na di Amerika Tengah do asa dibahen video kebaktian i tu bahasa Spanyol dohot 38 bahasa daerah disi. Hira-hira 2.500 ma halak na dohot mangurupi. Adong do tim na lao menerjemahon dohot mangarekam video i di kantor cabang, kantor penerjemahan dohot di studio sementara. Jala dibahen do on di lobi sian 20 inganan, songon di Belize, Guatemala, Honduras, Meksiko, dohot Panama.\nRekaman di Kantor Cabang di Amerika Tengah\nDang mura lao mambahen studio sementara. Ikkon dipakke nasida do bahan na adong disi songon salimut dohot tilam, lao manutup ruangan i asa unang tarbege soara sian luar.\nHalak na pogos do godangan na dohot mangisi suara i. Ikkon berjuang do nasida asa boi ro tu studio i. Adong na ro sian inganan na dao, 14 jom ma nasida di dalan asa sahat tu studio i. Adong do sahalak ama dohot anakna ikkon mardalan pat saleleng ualu jom.\nSian na gelleng, nungnga dohot si Naomi mangurupi keluargana lao mambahen studio rekaman. Ibana mandok, “Sai dipaima-ima hami do andigan muse lao rekaman. Semangat do bapak lao mambahen studio i. Hea do omak mangaloppa sipanganon tu 30 halak relawan.” Saonari, si Naomi nungnga gabe relawan di kantor penerjemahan di Meksiko. Didok ibana, “Las hian do rohakku boi mangurupi akka halak marsiajar Bibel di bahasa ni nasida. Ulaon na massai denggan do on di ahu.”\nGanup taon, dibahen Sitindangi Ni Jahowa do kebaktian di liat portibi on. Jala sude do halak boi ro tu kebaktian i. Lao mamboto hatorangan taringot i, ida ma di bagian KEBAKTIAN.\nVideo Aha do na Dipatupa di Bale Harajaon? nungnga adong di 400 bahasa, dohot Boasa Ringkot Marsiajar Bibel? di lobi sian 550 bahasa. Tonton ma i di bahasamuna sandiri.\nBagihon Bagihon “Umtabo do on sian Manonton Film”


Posted by Iwan Nainggolan 765 Views\nLirik Lagu Nella Kharisma Kartonyono Medot Janji\nLirik Lagu Dorman Manik Borngin I di namulak ahu sian parjalanganki borngin i borngin i dang taprodom matakki Dapatkan Chord kunci gitar lainnya di www.iwanrj.com.\nArtist: Dorman Manik\nTitle: Borngin I\ndi namulak ahu sian parjalanganki.\nmulak tu huta ni dainang i.\nnungnga tung leleng na so pajumpang i.\nnaung tu si dongan magodang i.\nlas do rohakki dinasahat ahu tu huta i.\npajumpang dohot boru ni tulang i.\nsonggot ma rohakki disi huida i\nholan ala ni uli ni rupa nai.\nborngini, borngini dang taprodom matakki.\nholan paingot ingot ho ale ito.\nborngini, borngini sai tu ho lao rohakki.\nandigan ma au ito boi pajumpang dohot ho.\nsonggot ma rohakki disi huida i.\nborngin i borngin i dang taprodom matakki.\nborngini, borngini, dang taprodom matakki.\nandigan ma au ito boi pajumpang dohot ho\nLirik Lagu Judika Mama Papa Larang


Nixon Simanjuntak Archives - Lirik Lagu Batak Nixon Simanjuntak Archives - Lirik Lagu Batak\nCategory: Nixon Simanjuntak\nPardosa Do Au\nLirik Lagu Batak - October 5, 2020 - No comments - Nixon Simanjuntak\nlirik lagu pardosa do au. pardosa do ahu. naso tama maporus ro tu ho. naso tama manjou goar mi. ai tung ramun do angka parulaan hi. hape ia ho tuhan. nasongkal jala na badia do. pargogo na hatuosan i. sasangap jala marmulia i. alai parasi roha bolon do ho. naso manulak na maporus ro tu ho. […]\nlirik lagu jesus tuhanku di ho ma au on. jesus tuhanku di ho ma au on. asa mangihut tu ho au tontong. gohi rohangku ingani au on. sonang di ho tongtong. o tuhan togu ma au. o tuhan togu togu ma au. gohi rohangku ingani au on. sonang di ho tongtong. mansai godang do pardangolanki. tangan so […]\nlirik lagu martopak sada tangan. malo nai ho hasian na mangotoi au. songon pidong au hona sambil au dibaen ho. gait gait mu do hape dang na toho i sude. holong mi nasa ujung ni obut pe. dang di lehon ho roham tu au ito. satonga mate au ito manghaholongi ho. hurippu do burjum ito […]


dang kodo habis sittua….. – Amani Partogi\n← Pengen kuliah lagi\nSelamat Ulang tahun Gereja HKBP Cikarang →\ndang kodo habis sittua…..\nPosted on 22 Oktober, 2009 by Hendry Lumban Gaol\nMolo masuk hita tu sada-sada gareja jala taparrohahon adong disi jam dinding, tottu naparjolo sahali ima, ia jam dinding on sai gumodangan do mandoppakkon langgatan parjamitaan. Adong do lapatann ni i. Asa diboto akka parjamita, panditia, pastor, sintua naung sadia leleng ibana marjamita. Ai olo do sipata ni ida, maru tung leleng namarjamitai. Nunga sude ruas mondohondok, alai sai dipaleleng do anggo jamita i. Dihatai sahat rodi luat naso he ni ida.\nNinna na malo, paleleng hu pe begeon dongan makkatai olo gabe mondohondok jala hata i pe olo mulahulak tu pudi. Ujungna busisaon jolma.\nNadiari minggu na lewat, di huria resort ditabalhon do amaniJamordong gabe sittua na gok. Nian nunga mardalan tolu taon parguruan on, ima na sian salon sittua gabe sittua. Namamukka parhuriaon na imbaru do amanJamordong dohot akka donganna sahuta, mardomu ala dao do gareja nasida sian hutana. Satolop nasida, dipukka ma songon inangan parmingguan, jala arop roha nasida gabe sada huria innon nasida muse.\n“Halak amang amaniJamordong ma marjamita, ai nunga leleng nasida na marguru i dah, bah hamu ma amang marjamita ari minggu” ninna pandita resort tikki masa sermon huria.\n“Unang ma amang, hurang dope parbinotoan hu saulak nai ma i amang” ninna mangalusi amanJamordong.\n“Anggo dang saonari, andigan be, ikkon mulaion do marguru, lam leleng innon, somal ma,” ninna amantaPandita i muse.\n“Attong nauli amang pandita, alai ajar-ajari hamu au” ninna\nTutu ma nian, dukkon masa ari minggu, hunga hobas-hobas amaniJamordong. Nunga dipakke jas na, ima jas pangoli na jolo. Dibaen akka na angur i tu dagingna. Jala uli ma tutu idaon ibana. Haru do didok nanJamordong, dang ditanda be niolina i ala ni ulina. Songoni do nanJamorodong, mulai sian nassogot nunga dihobasi sanggulna, ai diboto ikkon dohot do ibana gabe sada ina!. Diboto ibana do sadari on, ia sinondukna marjamita.\nMulai sian na bodari nunga marlatih amanJamordong di jabu. Dipasuman-suman songon na marjamita. Inanta i ma mangajari boha asa tabo begeon soara na. “Unang pa hatop hu dokkon hatami dah, gabe so marbatu” ninna NanJamordong. Ia so i didok muse “sahali-sahali attong tu joma torop ido berengonmu, jala baen tanganmi pasumanton, asa sai hira parjamita ni amang pandita” ninna muse. Marulahulak.\nSada siholsohonon ni amanJamordong, ima dang diboto, naung sadia leleng ibana namarjamita i. Tahe, dang adong nanggo jom tanganna, jom ni gareja i pe dang adong dope, bohama na mandasor dope. “Na mura ma i, ai iba pe najolo songoni do binaen” ninna sintua na asing, amanJatolhas.\n“Boha dibaen amang?”\n“Baen hamu disakku munai bobbon pitturia i, holan nakkok hamu tu langgatan i bah boddutton hamuma, tabunihon hamu tu toru ni sialap ikkau munai ( baca: dila/lidah), molo nga habis annon bobbon i bah, amen ma” ninna amanJatolhas mangalusi. Bobbon pitturia ima songon bobbon polo sinuaeng ma i. Hiltung do i.\nTep ma, dapot ma tikkina, naeng marjamita.\nHolan naeng nakkok amanJamordong tu langgatan, didadap ibana ma tu sakku ni jasna. Dapotsa na sinuguthon na i, dungi tordibodduthon hatop, sotung di ida jolam torop i. Jala dimulai ma marjamita.\nSongoni do huroa, ai molo tung ipe sahali iba marjamita, bah pikkiran pe attong sai tu bibel i nama. Dang diparrohahon amanJamordong boha dai ni bobbon pitturia i. Holan na marjamita i nama.\nHuroa nunga songon na paleleng hu, jala gabe rarat do dihatai ibana. Niantusan ma, ai tong do raja parhata amanJamordong on. Jadi gabe rarat do dihatai ibana sian langgatan. Nunga songon na busisaon jolma.\nDihirapi amanjatolhas ma sian bangkuna. Ditudu tu tangan ambirang na mandok “bereng tikki”. Di ida amanJamrodong do i sian gijjang alai tong do ditorushon ibana namarjamita i. Ninna rohana, “ah..so habis dope bobbon na di pamangan on”. Ujungna lalap mar jamita ma ibana.\nDihirapi amanJatolhas ma sian toru, dibereng partikkian nunga naeng sa jom namarjamita i. Dihidopi ma ibana muse laho mandok. “Bereng hamu partikkian”. Sai maos ma dihidopi jala dihirapi amanJatolhas tu langgatan.\nAla sai dihidopi sian toru, bah tor toppu ma dialusi amanJamrodong sian langgatan “So habis kodo bobbon on sintua, nion kodo nei…” ninna huhut di pahaluar sian pamanganna i. Dipatudu tu sittua i.\nHape, dung disulikkiti. Dang bobbon pitturia na pinangan ni amanjamordong. Hassing ni jas na peut i do. Huroa dipamasuk ibana hian hassing i ala peut, asa unang mago bah di pamsuk tu sakku ni jasna. Anggo bobbon pitturia i tong do disakku ni jas i. Sahat tu na suddut portibi on dang na habis i hassing i di omom.\nPos ini dipublikasikan di HATA SO PISIK dan tag suhutan, Turi-turian. Tandai permalink.\nOne thought on “dang kodo habis sittua…..”\n26 Oktober, 2009 pukul 4:27 am\t Balas\nBohama parhabis ni hassing tutu, ningon da. Hehehe.